
oerwoori 


In  dankbare  erkentlikheid  teenoor  die  Heer  van  die  Kerk, 
kan  die  gemeente  Bethal  terugkyk  oor  die  skof  van  vyftig  jaar 
wat  afgelê  is.  Onder  Sy  genadige  hand  en  troue  sorg  kon  die 
gemeente  le.ef  en  werk.  Ook  uit  hierdie  verbygegane  vyftig  jaar 
kan  Sy  trou  afgelees  word.  Daarom  is  dit  gepas  dat  die  Gemeen- 
te  by  hierdie  feesgeleentheid  alle  eer  aan  God  die  Heer  toebring. 

Dit  was  ’n  vererende  en  verrykende  opdrag  om  die  geskiede- 
nis  van  die  afgelope  vyftig  jaar  van  die  gemeente  se  bestaan  op 
skrif  te  stel.  Dit  word  nou  aangebied  met  die  hoop  dat  dit  daar- 
toe  sal  bydra  om  aan  God  die  eer  te  gee. 

Maar,  soos  die  verlede,  behoort  ook  die  toekoms  aan  die. 
Here,  daarom  kan  die  gemeente  met  dié  troos  en  die  versekering 
die  toekoms  vreesloos  tegemoet  gaan. 

S.  J.  Botha. 


Koeroesrand. 

1 Maart  1968. 


namens 


Brooders  en  susters  van  die  gemeente  Bethal,  dit  is  ’n 
voorreg  om  u by  geleentheid  van  u vyftigste  verjaardag  geluk 
te  wens.  In  ons  jong  land  is  dit  ’n  hele  tydjie  — byna  ’n  sesde 
van  die  bestaan  van  die  blanke  beskawing  in  ons  land. 


Die  vyftig  jaar  wat  agter  is  was  veel  bewoë  tye.  Dit  het 
nie  altyd  ewe  goed  en  ewe  maklik  gegaan  nie.  Daar  was  tye 
van  geweld  en  haat  oor  die  hele  wêreld.  Die  gemeente  is  gestig 
net  na  die  eerste  wêreld  oorlog,  en  het  ook  die  tweede  wêreld 
oorlog  deurgemaak.  Dit  was  tye  van  verdeeldheid  op  politieke 
gebied,  wat  ook  sy  stempel  op  kerklike  erf  aggedruk,  het.  Soms 
was  daar  ook  verbittering  en  het  verwydering  tussen  lidmate 
gedreig.  Die  vyftig  jaar  het  ook  die  ellende  van  die  depressiejare 
ingesluit,  toe  dit  so  moeilik  gegaan  het  om  liggaam  en  siel  aan- 
mekaar  te  hou,  dat  daar  skaars  iets  oor  was  vir  di.e  kerk  werk. 

En  tog,  die  gemcente  het  gegroci.  Die  band  wat  bind  aan 
die  Hoof  van  die  kerk  was  sterker  as  die  bande  van  politiek  ens., 
wat  gedreig  het  om  te  skeur;  die  drang  van  Gods  liefde  was  so 
sterk  dat  ook  in  die  mocilikste  tye  daar  nog  altyd  gewillige  harte 
en  hande  was  sodat  sy  werk  in  die  gemeente  kon  voortgaan. 

Die  gemeente  kan  terugkyk  oor  ’n  vrugbare  50  jaar.  Die 
Here  het  sy  hand  oopgemaak  en  vryelik  geseën.  Die  gemeente 
moet  dan  ook  in  dankbare  herinnering  roep  die  arbeid  van  soveel 
voorbeeldige  en  toegewyde  manne  wat  as  ouderlinge  en  diakens 
gedien  het.  Baie  van  hulle  het  ook  in  breëre  verband  in  die 

kerk  hulle  merk  gelaat.  Die  kerk  sal  hulle  in  dankbare  herin- 
nering  hou. 

Die  gemeente  Bethal  het  altyd  heelhartig  met  die  kerk 
saamgeleef  en  oral  hulle  ruime  deel  gedoen.  Dat  daar  in  die 
gemeente  steeds  met  warme  belangstelling  met  die  kerk  mee- 
geleef  is,  spreek  ook  al  duidelik  daaruit  dat  verskeie  predikante 
en  ’n  professor  uit  die  gemeenteseuns  getrek  is. 

Ons  het  daarom  groot  vrymoedigheid  om  die  gemeente 
hartlik  geluk  te  wens  met  hulle  vyftigste  verjaarsdag,  en  as  ons 
daarby  die  wens  uitspreek  dat  dit  in  die  jare  vorentoe  ook  goed 
mag  gaan,  weet  ons  dat  dit  nie  ’n  ydele  wens  is  nie,  nie  slegs 
omdat  die  kerkraad  en  gemeente  mense  van  trou  en  grote  ge- 
willigheid  is  nie,  maar  in  die  eerste  plek  omdat  ons  die  trou 
van  onse  God  ken.  Hy  sal  self  ook  in  die  jare  vorentoe  sy  hand 
oor  die  gemeentê  hou. 

Mag  predikant,  kerkraad  en  gemeente  altyd  onthou  dat  die 
gemeentes  briewe  van  Christus,  dat  hulle  dus  ’n  duidelike  lees- 
bare  tyding  aan  die  wêreld  moet  bring.  Die  gemeente  wat  dit 
doen  is  ’n  gemeente  van  Jesus  Christus. 

Eee  eo.  aeder  vae  die  Gemeeete 
Bethal  verte!  deur 
Ds»  J.  G.  M.  Dreyer 

Dit  was  in  die  winter  van  1928  dat  ek  vanaf  Lydenburg- 
gemeente  verskuif  het  na  die  kombinasie  Ermelo-Bethal- 
Chrissiesmeer  met  die  pastorie  op  Ermelo,  die  middelpunt  van 
die  kombinasie. 

Die  kerkraad  van  die  gemeente  Bethal  van  die  dae  was  ’n 
span  waardige  manne.  Die  ruimte  sal  ontbreek  om  oor  verskil- 
lende  van  hulle  staaltjies  te  vertel.  Ek  sal  my  moet  beperk  tot 
’n  paar. 

Die  kerkraad  van  die  tyd  het  bestaan  uit  die  ouderlinge: 
J.  P.  Visagie,  B.  J.  Prinsloo,  J.  J.  Marnewick,  W.  J.  Engelbrecht 
en  T.  C.  G.  Erasmus  en  die  diakens  P.  J.  N.  Esterhuizen,  B. 
Greyling  J.  H.  seun,  J.  L.  Muller,  Van  Outshoorn,  M.  C.  v.d. 
Hoven  en  J.  Wolmarans. 

Van  hierdie  diakens  het  die  eerste  drie  in  die  loop  van  die 
jare  ouderlinge  geword. 

Van  ouderling  Piet  Esterhuizen  het  ek  ’n  interessante  staal- 
tjie  verneem  hoe  ’n  mens  jou  moet  opoffer  om  gereeld  in  die 
huis  van  die  Here  te  kom.  Hy  vertel  dat  wyle  sy  vader  met  ’n 
April-nagmaal  aan  hom  opdrag  gee  om  die  goedjies  op  die  wa 
te  laai,  die  osse  te  gaan  haal,  in  te  span  en  te  ry  kerk  toe,  terwyl 
die  ou  vader  eers  met  die  ,,spider”  ’n  sieke  gaan  besoek  en  dan 
later  daarmee  kerktoe  sal  gaan.  En,  so  vertel  br.  Piet  Esterhui- 
zen,  dit  het  vreeslik  gereën.  Die  turfpaaie  van  die  dae  was  on- 
begaanbaar.  Die  wawiele  pak  van  die  turf  so  aan  dat  hulle 
naderhand  teen  die  reëlings  skaaf.  Hy  en  sy  broer  redeneer:  ,,Dit 
sal  te  veel  moeite  gee.  Ons  laat  die  osse  maar  weer  loop”.  ’n 
Uurtjie  daarna  is  sy  vader  van  die  krankbesoek  terug  en  spreek 
sy  teleurstelling  uit  dat  hulle  nog  nie  weg  is  kerktoe  nie.  Op  sy 
verskoning  dat  die  pad  te  onbegaanbaar  is  en  dat  dit  te  veel 
moeite  sal  kos,  sê  br.  Esterhuizen,  het  sy  vader  net  een  enkele 
opmerking  gemaak,  wat  hy  nooit  sal  vergeet  nie  en  wat  ieder 
keer  voorkóm  dat  hy  van  die  kerk  af  wegbly  n.l.:  ,,Piet,  leer 
vandag  van  my  dat  ’n  mens  altyd  gewillig  moet  wees  om  op- 
offerings  te  maak  om  in  jou  kerk  te  kom”. 

Van  oom  Hansie  Greyling,  van  die  plaas  Sukkelaar,  die 
vadêr  van  ouderling  Ben  Greyling  het  ons  iets  omtrent  huis- 
besoek  geleer. 

Dit  vvas  met  ’n  huisbesoek  geleentheid  dat  die  ouderling  en 
ek  daar  by  die  gasvrye  huis  van  sy  vader  en  moeder  gekom  het. 

Na  die  ,,gewone”  huisbesoek  wat  met  ’n  geestelike  gesprek 
geëindig  het,  groet  ons  vriendelik  om  verder  die  wyk  in  te  gaan. 
Dit  was  toe  dat  oom  Hansie  vra:  Dominee,  en  wanneer  kom  julle 
vir  die  huisbesoek.  Ek  was  bietjie  die  veld  uitgeslaan  en  vra: 
,,Hoe  so?  Ons  het  dan  nou  net  die  huisbesoeking  klaar!”  Toe 
kom  die  antwoord  van  die  gryse  broeder:  „Ek  beskou  dit  nie  as 
huisbesoek  nie”.  Op  my  verbaasde  vraag:  ,,En  waarom  nie?” 
kom  die  antwoord:  ,,Ek  beskou  dit  as  ’n  kuiertjie,  want  julle  is 
nie  amptelik  geklee  nie.  Waar  is  julle  wit  strikkie-dassies?” 

A1  die  jare  daarna  het  ek  met  my  jaarlikse  huisbesoeke 
daarmee  rekening  gehou. 


Nieteenstaande  hulle  waardigheid  en  erns  kan  die  broeders 
ampsdraers  mekaar  soms  ook  ’n  poets  bak.  So  was  dit  met  ’n 
sekere  voorbereidingsdiens.  Daar  was  destyds  ’n  ouderling  W. 
J.  Engelbrecht,  ’n  troue  en  toegewyde  man  in  sy  ampswerk,  maar 
iemand  wat  nie  alleen  vinnig  nie,  dog  ook  taamlik  onduidelik 
gepraat  het. 

Met  die  bepaalde  diens  het  die  voorleser,  oudl.  Berend 
Prinsloo,  as  ’n  uitsondering  op  sy  reël  nie  opgedaag  het.  Toe 
die  diens  moet  begin,  vra  ek:  „Broeders,  ek  merk  vir  ’n  wonder 
oudl.  Prinsloo  nie  hier  nie.  Wie  sal  nou  lees?”  Daar  was  seker 
’n  afspraak  onder  die  „kwaaijongens”  van  die  kerkraad,  want 
as  uit  een  mond  word  deur  ’n  paar  tegelyk  voorgestcl:  ,,Ouder- 
ling  Engelbrecht”. 

Die  psalmvers  word  genoem.  Die  ouderling  gaan  die  kerk- 
gebou  binne,  gee  die  ietwat  onbekende  psalm  op  en  lees  die  vlug- 
tig  voor.  Die  orrelis  doen  sy  bes  maar  geen  sterfling  sing  saam 
nic.  Niemand  weet  watter  psalm  opgegee  is  nie. 

Ek  merk  die.  ondeunde  pret  van  ’n  paar  van  die  jongere 
ampsdraers.  - ..  ..  >• 

Dat  niemand  saamsing  nie  het  die  ouderling  se  senuwee- 
agtigheid  verhoog,  want  asof  dit  ’n  oggenddiens  is  begin  hy 
toe  die  Wet  van  die  Here  te  lees  en  hy  doen  dit  nog  vlugtiger 
as  die  lees  van  die  voorsang. 

Daarna  roep  hy  die  gemeente  op  om  staande  belydenis  van 
die  geloof  te  doen,  maar  omdat  sy  senuwceagtigheid  toe  al  ’n 
hoogtepunt  bereik  het,  kan  hy  sy  hand  nie  daarop  lê  nie  en  blaai 
keer  or  keer  daaroor  heen. 

Ek  red  hom  toe  uit  sy  verleentheid  met  die  opmerking:  ,,Toe 
maar,  ouderling,  laat  dit  maar”. 

Na  die  diens  het  die  paar  „kwaaijongens”  onder  die  kerk- 
raad  gesorg  dat  hulle  sommer  heel  gou  uit  die  konsistoriekamer 
kom. 


BESTUURSLEDE  VAN  N.H.S.V.  1968 


Voor  (v.l.n.r.) : N.  van  Nieuwenhuizen,  M.  Posthuma  (vise-voors.),  A.  M. 
McDonald  (voors.),  C.  Swart. 


Agter  (v.l.n.r.)  : Mew.  L.  van  Breda,  B.  v.d.  Heever,  H.  Hattingh  (sek.), 
M.  Esterhuizen,  E.  Greyling  (tes.),  A.  C.  Prinsloo. 

Vyftig  jaar  is  nie  ’n  lang  tyd  in  die  geskiedenis  van  die  Kerk 
van  Christus  nie,  maar  dit  is  ’n  lang  tyd  in  die  geskiedenis  van 

’n  gemeente  en  baie  lang  in  die  lewe  van  ’n  mens. 

Ek  het  die  voorreg  gehad  om  predikant  van  Bethal  te  wees 
vir  ongeveer  vier  jaar,  juis  in  dié  tyd  dat  die  gemeente  haar 
vyf-en-twintigste  verjaarsdag  gevier  het.  Bethal  was  die  eerste 
goed-gevestigde  gemeente  wat  ek  bedien  het.  Voor  dit,  was  ek 
in  Oos-Afrika  wat  allesbehalwe  goed-gevestig  was,  en  Memel  wat 
daardie  tyd  ’n  skamele  bestaan  gevoer  het. 

My  vrou  en  ek  was  baie  gelukkig  in  Bethal,  en  sommige 
van  die  vriendskapsbande  wat  daar  gelê  is,  duur  nou  nog  voort, 
selfs  ná  al  die  jare.  Die  kerkraad  en  gemeente  het  hulle  huise 
en  harte  vir  ons  oopgesit,  en  dit  was  met  weemoed  dat  ons  af- 
skeid  geneem  het.  Selfs  ná  ons  vertrek  het  die  goeie  gesindheid 
van  Bethal  ons  vergesél,  want  Bethal  het  ’n  pragtige  bedrag  vir 
die  bou  van  ons  kerk  in  Kaapstad  bygedra  gedurende  ’n  periode 
wat  vir  Kaapstad  uiters  moeilik  was,  en  waarvoor  ons  nog  altyd 
dankbaar  bly.  En  nou  nog  somtyds,  as  die  voordeurklokkie  lui, 
staan  daar  iemand  van  Bethal  wat  hier  in  Kaapstad  hulle  ou 
dominee  kom  opsoek,  en  wat  by  ons  altyd  baie  welkom  is. 

Noudat  die  gemeente  Bethal  vyftig  jaar  oud  is,  wil  ons  ons 
beste  wense  oorbring,  nie  alleen  vir  die  feestelike  herdenking  nie 
maar  ook  vir  die  jare  wat  voorlê.  Mag  Bethal  een  van  die  puik 
gemeentes  van  ons  Kerk  bly  en  ’n  groot  bydrae  lewer  tot  die 
uitbreiding  van  Gods  Koninkryk  op  aarde. 

A.  Brandt. 

Ds*  P.  W.  A.  Biermaii 


Dit  is  met  groot  blydskap  om  die  gemeente  te  kan  geluk- 
wens  met  die  viering  van  die  50  jaar  se  bestaan.  Dit  is  ook  vir 
ons  ’n  oorsaak  van  vreugde  om  te  kon  deel  in  die  dienswerk  en 
geestelike  vorming  van  die  gemeente.  Van  Januarie  1950  tot 
Oktober  1956  was  ons  deelgenote  van  die  vreugde  en  die  leed 
van  die  gemeente. 

Die  kombinasie  Bethal-Morgenzon  was  nie  ’n  te  veeleisende 
werksgebied  nie.  Die  kerkrade  van  die  twee  gemeentes  het  ’n 
verstandhouding  van  besondere  goeie  gesindheid  met  mekaar 
gehad.  Die  twee  gemeentes  het  ’n  natuurlike  eenheid  gevorm. 
Die  gemeente  Morgenzon  het  die  pastorie  op  Bethal  ook  aan- 
geneem  as  hulle  eie.  Ons  het  die  twee  gemeentes  ook  bedien 
asof  dit  een  was. 

Vir  die  eerste  paar  maande  van  Januarie  tot  Mei  1950  moes 
ons  nog  die  ou  pastorie  bewoon,  terwyl  die  nuwe  in  aanbou  was, 
in  Vermootenstraat,  net  langs  die  Kerk.  Daar  in  die  ou  pastorie 
in  Eeufeesstraat  het  ons  twee  dogters  gelyktydig  kinkhoes  ge- 
kry.  Eugênie  was  toe  5 jaar  oud  en  Renette  drie  en  ’n  halwe 
maand.  Van  die  helfte  van  Maart  tot  helfte  April  het  ons  nooit, 
gedurende  die  maand,  vir  een  nag  of  dag  ’n  uur  of  twee  rus  of 
slaap  gehad  nie.  Snags  het  ons  by  kerslig  gewaak.  Asgevolg 
van  hierdie  gedurige  wakkerbly,  wou  die  voete  ook  naderhand 
nie  behoorlik  loop  nie,  en  die  gedagtes  wou  ook  nie  normaal  en 
redelik  funksioneer  nie,  en  die  oë  wou  ook  nie  aldag  die  ge- 
siende  voorwerpe  duidelik  geregistreer  nie.  So  het  dit  gekom 
dat  daar  ’n  prentjie  in  die  gedagtes  gevorm  het  wat  seker  ook 
nooit  weer  sal  verdwyn  nie.  Die  tweede  naweek  in  April  was 
dit  Nagmaal.  Van  Saterdagmiddag  se  Voorbereidingsdiens  af 
tot  Sondagaand  se  Dankseggingsdiens  was  dit  of  ek  ’n  swewende 
gemeente  voor  my  gehad  het.  Dit  het  gelyk  of  die  mense  heen 
en  weer  gewieg  het,  vorentoe  en  agtertoe,  vorentoe  en  agtertoe. 
Wat  ek  alles  gepreek  het,  en  hoe  die  bediening  was,  weet  ek 
nie.  Tot  vandag  kan  ek  nie  enige  samehang  terugroep  nie.  Ek 
kan  nie  die  tekste  onthou  nie.  Ek  weet  nie  wat  ek  gesê  het  vir 
die  nuwe  lidmate  nie.  Maar  ’n  oorwegende  beeld  wat  gedurig 
terugkom,  is  jong  seuns  wat  fier  en  regop  en  sonder  huiwering 
moedig  opwaarts  en  vorentoe  kyk,  en  jong  dogters  in  wit  klere 
wat  gereed  is  asof  hulle  hulle  geliefde  bruidegom  inwag. 

Na  die  Dankseggingsdiens  Sondagaand  het  ouderling  Danie 
Nortjé  namens  die  kerkraad,  ’n  woord  van  dank  en  waardering 
betuig  vir  die  besielende  preke  en  waardige  wyse  waarop  die 
Nagmaal  bedien  is.  Ek  noem  dit  in  alle  beskeidenheid  omdat  ek 
niks  weet  nie.  Die  Here  was  my  Helper  in  die  nood. 

Ek  onthou  ’n  prettige  insident  tydens  ’n  gemeentevergade- 
ring.  Die  Algemene  Kerkvergadering  het  besluit  dat  meer 
aandag  gegee  moes  word  aan  evangelisasie  en  die  kerstening 
van  nie-christelike  volke.  Die  rapport  moes  by  ’n  gemeentever- 
gadering  afgehandel  word.  Die  evangelie  aan  die  nie-blankes 
het  ter  sprake  gekom.  Dit  was  ’n  moeilike  punt.  In  die  kerk 
was  groot  verskil  van  mening.  En  met  hierdie  gemeentevergade- 
ring  het  dit  ook  nie  anders  gegaan  nie.  Daar  was  lidmate  wat 
tengunste  was  daarvoor,  en  daar  was  lidmate  wat  vurig  daar- 
teen  was.  En  die  mooi  verhouding  en  goeie  gesindheid  van  al 
die  lidmate  moes  behoue  bly.  En  toe  kom  wyle  oom  Jan  Miiller 
met  ’n  mosie  van  orde  om  af  te  stap  van  die  kaffers  ,,en  aan  te 
gaan  met  die  vergadering”.  En  net  daar  was  dit  toe  ook  die 
einde  van  die  vergadering.  Die  verdere  agenda  moes  oorstaan. 
En  soos  oom  Daan  Venter  toe  daarna  gesê  het:  ,,By  geeneen  was 
daar  ’n  ,,gevoelentheid  van  kleur  of  geur  nie”. 

Met  ons  verblyf,  en  ons  daaglikse  omgang  met  die  lidmate 
van  die  gemeente  het  ons  die  simpatie,  waardering  en  hoogag- 
ting  van  die  gemeente  sonder  voorbehoud  ondervind.  Die  sus- 
ters  van  die  gemeente  het  met  besielende  ywer  hulle  heelhar- 
tige  steun  en  welwillendheid  aan  my  vroutjie  gegee.  Dit  was 
hulle  wat  aan  die  gemeente  die  nuwe  orrel  geskenk  en  laat 
installeer  het.  Dit  was  in  Mei  1952.  Die  firma  Miiller  van  Kaap- 
stad  het  twee  jong  Nederlanders  gestuur  om  die  oprigtingswerk 
te  doen.  Hulle  was  toe  slegs  vir  ’n  maand  lank  in  die  land.  Hulle 
was  getref  deur  die  massas  gekleurdes  en  nie-blankes  in  die 
land.  Hulle  kon  ook  nie  die  verhouding  van  blank  en  nie-blank 
begryp  nie.  Waarom  kon  die  kleurlinghelper  en  die  ander  twee 
bantoes  wat  hulle  plaaslik  in  diens  geneem  het,  nie  by  ons  aan 
dieselfde  tafel  aansit  vir  ete  nie?  Waarom  kon  hulle  nie  in  die- 
selfde  huis  ’n  kamer  kry  om  in  te  slaap  nie?  Die  arme  bloedjies 
is  gruwelik  vcrontreg!  Maar  — met  die  oprigting  van  die  orrel, 
moes  hulle  in  ’n  beperkte  ruimte  bo-op  die  gallery  werk,  waar 
dit  nogal  goed  warm  kon  word  en  die  lug  nie  goed  deurtrek  ge- 
had  het  nie.  Na  twee  weke  se  sweet,  en  daardie  bantoetjies  nie  al 
te  goeie  vriende  van  waswater  was  nie,  kon  die  humeure  ook  nie 
langer  onder  die  sweetdoeke  weggebêre  bly  nie,  en  toe  kon  mens 
die  regte  hollandse  neutekrakers  hoor  weergalm  deur  die  Leë 
ruimte  van  die  kerkgebou.  Toe  hoor  ons  van  ,,de  lopende  nachte- 
lyke  reukende  rariteiten”. 

In  die  50  jaar  van  bestaan,  het  die  gemeente  ’n  goedgeves- 
tigde  gemeente  geword.  In  die  tydperk  het  daar  ’n  lang  lys  van 
ampsdraers  gekom  en  gegaan  wat  hulle  tyd  en  geleentheid  gegee 
het  in  diens  van  die  Here.  En  hoeveel  honderde  lidmate  wat 
getrou  was  in  die  eredienste  en  met  hulle  offergawes  sodat  die 
bediening  van  Woord  en  Sakrament  kon  voortgaan!  Die  groot 
aantal  persone  wat  gedurende  die  half  eeu  belydenis  van  die  ge- 

loof  gedoen  het!  Die  menigte  kinders  wat  daar  die  Verbondsteken 
van  die  Doop  ontvang  het! 

Vyftig  jaar  — ’n  halwe  eeu  — is  deel  van  die  tyd  wat  God 
gegee  het  aan  Sy  gemeente  op  aarde.  Die  huidige  geslag  bou 
steeds  voort  op  die  enigste  fondament  wat  daar  gelê  is,  nl. 
Jesus  Christus.  Sonder  om  die  minste  te  onderbreek,  gaan  die 
een  geslag  oor  in  die  ander.  Vandag  se  gemeente  gee  geleidelik 
oor  aan  die  volgende,  terwyl  móre  se  geslag  van  dag  tot  dag 
oorneem  by  die  vorige,  sodat  die  hele  gemeentebestaan  ’n  on- 
onderbroke  voortgang  is.  Die  belofte  van  Jesus  is  dan  ook  Sy 
nimmereindigende  teenwoordigheid:  ,,En  kyk,  Ek  is  met  julle  tot 
aan  die  voleinding  van  die  wêreld”. 

Ons  wens  vir  u baie  seën  en  voorspoed  toe  op  al  u diens- 
werk.  Mag  u steeds  volhard  in  die  geloof.  Mag  u vorder  op  die 
pad  van  heiligmaking.  Mag  u toeneem  in  godsaligheid.  En  mag 
die  vrede  van  God  wat  alle  verstand  te  bowe  gaan,  u harte  en  u 
sinne  bewaar  in  Christus  Jesus. 

P.  W.  A.  Bierman. 

Sover  ek  die  geskiedenis  van  die  gemeente  Bethal  ken,  was 
ek  nog  die  enigste  persoon  wat  in  die  gemeente  as  proponent 
kon  begin  het.  Daarom  wil  ek  aan  die  Bethallers  die  eer  gee  wat 
hulle  toekom:  Hulle  het  die  onervare  proponent  en  sy  jong  vrou- 
tjie  met  die  grootste  mate  van  hoflikheid  en  eerbied  behandel! 
Hulle  het  ons  laat  voel  asof  ons  reeds  jarelank  in  die  bediening 
gestaan  het!  Daarby  het  die  gemeente  almal  lofwaardig  inge- 
skakel  by  alles  wat  ons  aangepak  het.  Ek  onthou  nog  hoe  ons 
voel-voel  en  huiwerig  begin  het  maar  algou  het  die  geesdrif  almal 
aangesteek  en  het  dit  spontaan  ontwikkel  dat  selfs  vier  gemeente- 
móremarkte  per  jaar  nie  eers  meer  te  veel  was  nie!  Seker  die 
hoogtepunt  van  samewerking  was  toe  ons  die  gruispaaie  op  die 
kerkplein  gebou  het.  By  die  gruisgat  laai  die  bandiete;  tussenin 
loop  die  vragmotors;  by  die  kerkplein  word  dit  afgelaai,  gelyk- 
gemaak  en  vasgerol.  So  het  die  150  vragte  di.e  gemeente  niks 
gekos  nie!  Daarna  kon  die  tuinmakery  begin  en  algou  was  daar 
’n  netjiese  terrein  rondom  die  kerkgebou. 

Dit  maar  terloops.  Nou  enkele  grappige  insidente.  Nadat  ons 
die  bero.ep  na  Bethal  aangeneem  het,  moes  ek  vooraf  die  kerk- 
raad  ontmoet  om  sake  te  reël.  Die  voorafgaande  dae  het  dit  aan- 
houdend  gereën  en  toe  ek  die  Saterdagmiddag  op  Bethal  kom  was 
die  aarde  deurnat.  Die  vloere  van  die  pastorie  was  pas  geskuur 
en  behandel  en  dit  het  te  pragtig  gelyk.  So  tussen  gesprekke 
deur  kon  ons  aflei  dat  die  pastorievloer  nogal  heelwat  probleme 
gegee  het.  Vanselfsprekend  het  ons  ons  al  voorgeneem  om  ten 
alle  koste  die  vloere  op  te  pas.  Nadat  my  sake  met  die  kerkraad 
wat  in  die  kerkgebou  byeengekom  het,  afgehandel  was,  het  ek 
intussen  ’n  paar  artikels  wat  ek  saamgebring  het  by  die  pastorie 
gaan  aflaai  en  begin  indra.  My  skoene  was  nat  en  vol  Bethal- 
turf.  Wat  nou  van  die  pragtige  vlo.ere? 

Maar  ’n  boer  maak  ’n  plan.  Eers  dra  ek  al  die  goed  tot  op 
die  stoep.  Daarna  trek  ek  my  skoene  uit  en  op  my  kouse  dra  ek 
die  goed  verder  in.  Halfpad  klaar  hoor  ek:  ,,Proponent,  die  ver- 
gadering  is  afgeloop  en  u moet  nou  kom  tee  drink!”  Dink  aan 
my  verleentheid  toe  ek  een  van  die  waardige  ouderlinge  daar 
sien  staan  en  my  krities  beskou  waar  ek  ligvoets  soos  ’n  ballet- 
danser  op  my  kouse  heen  en  weer  in  die  pastorie  rondloop! 

Die  eerste  jaar  kon  my  eggenote  ons  vergesel  op  huisbesoek, 
want  daar  was  nog  nie  kindertjies  nie!  Op  huisbesoek  in  die 
oostelike  gedeelte  kom  ons  by  ’n  sekere  huisgesin.  Eers  word 
die  ouderling  deur  die  huisvrou  deeglik  geroskam  omdat  hy  nie 
vooraf  laat  w.eet  het  nie  sodat  sy  kon  huis  skoonmaak  vir  die 

dominee  se  koms.  Daarna  volg  die  tweede  skok:  ,,Dominee  ek 
kom  nie  so  baie  kerktoe  nie,  want  ek  is  so  aantreklik  dat  die 
ouderlinge  altyd  net  vir  my  sit  en  kyk  en  dan  voel  ek  onge- 
maklik!”  Net  voor  ons  in  die  kar  klim  om  te  ry,  vat  die  dame  my 
gesig  liefderyk  vas  met  haar  twee  hande  en  toe  volg  die  derde 
skok:  ,,Ag,  ons  het  nou  weer  ’n  mooi  ou  domineetjie;  nou  sal  ek 
weer  baie  kerktoe  kom!” 

Nog  in  dieselfde  jaar  doen  ons  huisbesoek  in  die  westelike 
gedeelte.  Die  ouderling  het  vooraf  gereël  waar  ons  die  middag- 
ete  sou  gaan  geniet.  Ongelukkig  was  dit  effens  uit  die  koers.  Om- 
trent  halfeen  kom  ons  by  ’n  huisgesin  wat  net  besig  was  met 
middagete.  Tenspyte  van  alle  proteste  moes  ons  aansit  vir  mid- 
dagete.  Heerlike  skaapvleis,  nagereg  en  al!  Maar  die  bestelde  ete 
lê  nog  voor!  Halfdrie  sit  ons  aan  by  ’n  volbelaaide  tafel  met 
allerheerlikste  geregte.  Hieraan  kon  ons  nog  in  ’n  mate  laat  reg 
geskied.  Om  halfvyf  is  ons  by  die  ouderling  se  huis  waar  ons 
moet  afsluit.  En  weer  moet  ons  eet! 

En  weer  is  dit  ’n  volle  gekookte  ete  met  die  wonderlikste  na- 
gereg!  Nodeloos  om  te  sê  dat  ons  hierdie  ete  gladnie  kon  geniet 
nie!  Drie  volle  etes  in  ’n  tydperk  van  vier  uur! 

Maar  so  het  ons  die  Bethallers  leer  ken.  Gasvry,  vriendelik 
en  hartlik.  Aan  die  begin  effens  stroef  en  geslote,  maar  as  hulle 
jou  eers  aanvaar  het  sal  hulle  deur  die  vuur  met  jou  gaan. 

Vanselfsprekend  was  daar  nie  net  grappies  nie.  Daar  was 
harde  werk  en  vele  probleme.  Maar  die  gesindheid  was  goed. 
Ons  het  vyf  gelukkige  jare  op  Bethal  deurgebring.  Vir  ons  was 
dit  ook  vormingsjare  en  daarom  waardeer  ons  die  geduld  wat 
Bethal  met  ons  gehad  het.  Eintlik  is  dit  ’n  prestasie  vir  hulle  dat 
hulle  ons  vyf  jaar  lank  kon  verdra! 

Vyftig  jaar  is  nou  agter  die  rug.  Ons  is  dankbaar  vir  die 
tydperk.  Mag  God  gee  dat  die  jare  van  die  toekoms  vir  Bethal  sal 
wees  jare  van  toewyding,  getrouheid  en  standvastigheid  in  ge- 
loofsvolharding.  „WEES  GETROU  TOT  DIE  DOOD  TOE,  EN 
EK  SAL  JOU  DIE  KROON  VAN  DIE  LEWE  GEE”.  (Openb.  2:103 

M.  J.  van  Schalkwyk. 

Dit  was  ons  voorreg  om  vanaf  Junie  1963  tot  November 
1965  saam  met  die  gemeente  te  leef  en  te  werk.  ’n  Tydperk 
waaraan  ek  en  my  vrou  met  aangename  herinnering  terugdink 
omdat  ons  verblyf  onder  u aangenaam  was. 

En  nou  is  die  gemeente  Bethal  vyftig  jaar  oud.  Ons  wil 
graag  aan  u sê:  Baie  hartlik  geluk. 

Maar  onthou,  vyftig  jaar  in  die  lewe  van  ’n  gemeente  en 
van  die  kerk  is  nie  lank  nie.  En  tog  het  daar  in  die  lewe  van 
die  gemeente  Bethal  die  afgelope  vyftig  jaar  so  baie  gebeur. 
Baie  van  die  dinge  was  belangrik,  ander  was  minder  belangrik, 
baie  was  vreugdevol,  ander  smartvol.  En  hulle  almal  is  in  die 
geskiedenis  van  die  gemeente  opgeteken. 

Die  belangrikste  is  egter  dat  in  hierdie  gemeente  daar  nou 
al  vir  50  jaar  die  evangelie  van  Jesus  Christus  verkondig  is  en 
deur  die  gemeente  uitgedra  is.  En  dit  is  tog  immers  waarom  dit 
in  die  lewe  van  die  kerk  gaan.  Die  kerk  is  en  bly  kerk  onder 
die  Woord  van  God  en  in  diens  van  die  Vleesgeworde  Woord, 
Jesus  Christus.  Daarom,  wanneer  ons  u gelukwens  met  ’n  half- 
eeufeesviering,  dan  wil  ons  dit  doen  in  dankbaarheid  teenoor 
die  Heer  van  die  Kerk  wat  gewil  het  dat  op  Bethal  ’n  gemeente 
van  ons  kerk  in  Sy  diens  sal  staan. 

Mag  u as  gemeente  dan  steeds  onthou  dat  u nie  daar  is  om 
mense  te  behaag  of  om  aan  die  wêreld  gelykvormig  te  word  nie, 
maar  dat  u daar  is  om  God  te  verheerlik  en  te  prys  en  Sy  Woord 
te  verkondig,  ja,  geheel  in  Sy  diens  te  staan.  Dit  is  ook  u taak 
en  verantwoordelikheid  in  die  toekoms. 

Nogmaals,  namens  my  huisgesin  en  myself,  baie  geluk. 

Ds.  en  mev.  J.  H.  Koekemoer, 
Hannes  en  Francois. 

Ek  voldoen  graag  aan  die  versoek  wat  tot  my  gerig  is  om  by 
hierdie  geleentheid  ’n  kort  boodskap  aan  u oor  te  dra. 


Wanneer  ons  kyk  na  die  pragtige  kerkgebou  wat  onlangs 
deur  u gemeente  opgerig  is,  sien  ons  nie  alleen  daarin  ’n  sieraad 
vir  ons  dorp  nie,  maar  besef  ons  andermaal  dat  u ’n  groot  aan- 
deel  het  in  die  wel  en  weë  van  ons  dorp  en  sy  inwoners.  Die 
spontane  wyse  waarop  die  algemene  publiek  bygedra  het  tot 
die  fondsinsameling  vir  die  oprigting  van  die  gebou,  was  vir  ons 
’n  aanduiding  van  die  goeie  onderlinge  gees  van  samewerking 
wat  daar  heers.  Die  oprigting  van  die  gebou  was  ook  ’n  beves- 
tiging  van  u bydrae  tot  die  behoeftes  van  ons  land  en  volk. 

Die  leiers  van  u kerk  het  ook  hier,  net  soos  op  ander  ter- 
reinc,  geen  geringe  aandeel  gehad  in  die  opbou  van  ons  nasie 
nie.  Die  koersvaste  rigting  wat  ingeslaan  is,  was  vir  ons  ’n  bron 
van  besieling  en  hier  plaaslik  het  u nie  gehuiwer  nie,  maar  met 
daadkrag  na  vore  getree  om  hegte  fondamente  te  lê  en  te  bou 
aan  ’n  gemeenskaplike  taak,  naamlik  die  geestelike  welsyn  van 
ons  volksgenote. 

Wanneer  dit  met  die  kerk  goed  gaan,  gaan  dit  ook  met  die 
volk  goed  en  daarom  is  dit  ons  innige  wens  en  verlange  dat  u 
gemeente  ryklik  geseën  mag  word  in  die  jare  wat  voorlê. 

Namens  die  inwoners  van  Bethal  en  omgewing  wens  ons  u 
van  harte  geluk  met  die  herdenking  van  u vyftig-jarige  bestaan. 
Mag  u as  gemeente  steeds  die  liefde  en  toegeneentheid  ondervind 
van  andere  wat  so  onontbeerlik  is  vir  goeie  samewerking  en 
vooruitgang  waarna  ons  almal  uitsien. 

J.  I.  du  Toit. 


17 


9 


M 


i'yiyipaai 


Dit  is  my  voorreg  om  in  die  geskiedenis  van  hierdie  ge- 
meente  te  staan  saam  met  hulle  wat  nog  lewe,  by  die  50ste 
mylpaal. 


As  ons  wat  nou  die  gemeente  van  Bethal  uitmaak  vanaf  ons 
plek  in  die  geskiedenis  iets  te  sê  het  is  dit  dat  ons  met  dank- 
baarheid  teenoor  onse  God  en  Vader  in  Jesus  Christus  hier 
staan.  Eerstens  omdat  ons  in  hierdie  gemeente  ’n  geestelike 
tuiste  mag  vind  en  deel  mag  uitmaak  van  die  groter  liggaam 
waarvan  Jesus  Christus  die  Hoof  is.  Tweedens  dat  ons  as  Sy 
gemeente  mag  voortgaan  om  te  bou  deur  die  hulp  en  leiding 
van  God  wat  ons  die  geloof  en  wil  en  die  krag  gee  om  te  bou 
aan  ’n  bouwerk  wat  reeds  begin  is.  En,  derdens,  dat  ons  hulde 
wil  bring  aan  manne  en  vroue,  vaders  en  moeders  wat  in  die 
geloof  geleef  en  gewerk  het  in  hierdie  gemeente.  Ons  is  dank- 
baar  vir  die  nalatingskap  wat  hulle  vir  ons  as  erfgoed  nagelaat 
het:  die  evangelie  van  genade  wat  ons  van  hulle  gehoor  het  om 
dit  voort  te  dra  soos  ’n  fakkel  op  ’n  donker  pad;  die  herinneringe 
wat  ons  van  hulle  het  in  voorbeeld  en  deug;  die  stoflike  wat  ons 
nou  ons  s’n  mag  noem.  Ons  is  dankbaar  vir  50  jaar  wat  verby 
is  en  trots  op  ons  gemeente  se  geskiedenis. 

Ontvang  dan  nou  hierdie  geskrif  as  ’n  herinnering  aan  hier- 
die  geleentheid.  Vir  ds.  S.  J.  Botha  wat  dit  saamgestel  en  die 
N.H.W.-Pers  wat  dit  versorg  en  gedruk  het  is  ons  opreg  dank- 
baar.  Ook  my  innige  dank  aan  die  reëlingskomitee  vir  hulle 
aandeel.  — Oudl.  B.  F.  Booysen,  H.  D.  Roux,  diakens  D.  S. 
Venter,  J.  Greyling,  M.  Greyling  en  H.  Swart.  Ons  dank  ook 
aan  almal  wat  vir  hierdie  gebeurtenis  hard  gewerk  het  en  aan 
elkeen  wat  hier  tydens  die  viering  opgetree  het. 

Ons  wat  nou  hierdie  50-jarige  bestaan  van  die  gemeente 
Bethal  gedenk  en  nou  terugkyk  met  dankbaarheid,  ons  moet 
nou  ook  vorentoe  — ons  moet  ook  verder.e  geskiedenis  maak. 
Wat  ons  gaan  doen  mag  miskien  gering  wees  in  vergelyking  met 
wat  gedoen  is.  Wat  dit  ookal  is  laat  ons  dit  deeglik  doen  met 
ywer  en  toewyding  en  volharding;  in  dankbaarheid  aan  Hom 
wat  ons  geroep  en  gered  het  en  in  biddende  opsien  na  die  Heer 
en  in  liefde  en  agting  vir  mekaar. 

Ds.  A.  T.  McDonald. 

Gemeemte  Bethal  1918  = 1968 

Inleiding. 


Met  die  bevolking  van  die  Oor-Vaalse  gebied  deur  die  Voor- 
trekkers  het  die  streke  van  Oos-Transvaal,  waar  die  huidige  dis- 
trikte  Standerton,  Trichardt  en  Bethal  geleë  is,  baie  min  bewoners 
getrek.  Dit  was  veral  as  gevolg  van  die  feit  dat  dit  ’n  koue  streek 
was  en  brandhout  moelik  bekombaar  was.  Eers  in  die  sestiger- 
jare  van  die  vorige  eeu  is  hierdie  streke  digter  bevolk  en  dan 
veral  deur  intrekkers  uit  die  Noorde  wat  daarheen  verhuis  het 
na  die  ontruiming  van  Schoemansdal  in  1867.  Gaandeweg  egter 


DIE  OU  KERK 

het  die  inwonertal  sodanig  gestyg  dat  verskeie  dorpe  aangelê 
kon  word.  So  is  Standerton  op  1 Januarie  1879  tot  dorp  ge- 
proklameer  en  vroeg  in  1880  Ermelo.  Naby  aan  Ermelo  was  die 
aanleg  Bethal  wat  slegs  agt  maande  na  Ermelo  ook  tot  dorp 
geproklameer  is.  Interessant  in  verband  met  die  naam  van  die 

dorp  Bethal,  is  die  opmerking  van  Sendeling  Hofmeyr,  wat 
Bethal  in  1881  aangedoen  het.  Hy  het  gepraat  van  die 
,,splinternieuw  dorpje  Beth-al  . . . 

. . . . ik  geloof  genoem  na  twee  vrouwen 
Bettie  en  Alie  ...” 

Daar  was  blykbaar  reeds  tydens  sy  besoek  al  ’n  taamlike  be- 
volking,  want  volgens  hom  moes  hy  heelwat  gemeentewerk  on- 
der  die  mense  in  die  omgewing  doen.  In  1895  het  Bethal  ook  ’n 
afsonderlike  distrik  geword. 

Kerklik  het  die  huidige  gemeente  Bethal  aanvanklik  as  deel 
van  die  wyk  Blesbokspruit  onder  die  gemeente  Heidelberg  ge- 
ressorteer.  Die  wyk  Blesbokspruit  is  in  1870  by  die  gemeente 
Heidelberg  ingelyf  met  ouderling  P.  W.  Geyser  en  diaken  D.  P. 
J.  van  Schalkwyk,  wat  op  24  Desember  1879  in  hulle  ampte  be- 
vestig  is,  as  kerkraadslede.  Nadat  Standerton  in  1879  tot  afson- 
derlike  distrik  verklaar  is,  het  die  Algemene  Kerkvergadering 
van  die  Nederduitsch  Hervormde  Kerk,  wat  in  November  1879 
te  Pretoria  in  sitting  was,  besluit  dat  die  nuwe  distrik  ook  ’n 
nuwe  gemeente  sal  wees  met  die  distriksgrense  ook  die  ge- 
meentegrense.  Die  bedoeling  was  dat  Standerton  die  middelpunt 
van  hierdie  nuwe  gemeente  sou  wees.  Vanweë  die  feit  egter  dat 
die  eerste  kerkgebou  van  die  gemeente  te  Trichardtsfontein  opge- 
rig  is  en  reeds  in  1884  ingewy  is,  en  die  grootste  konsentrasie 
gemeentelede  nader  aan  Trichardtsfontein  was,  het  dit  feitlik 
vanselfsprekend  daarheen  ontwikkel  dat  Trichardtsfontein  die 
swaartepunt  van  die  gemeente  sou  word. 

Behalwe  vir  die  kerkplekke  te  Trichardtsfontein  en  Stan- 
derton,  was  daar  onder  andere  ook  nog  kerkplekke  te  Bethal  en 
Eendracht.  Mettertyd  het  die  lidmatetal  rondom  die  verskil- 
leende  kerkplekke  sodanig  toegeneem  dat  oorgegaan  moes  word 
tot  die  stigting  van  afsonderlike  gemeentes.  Kort  na  mekaar 
het  daar  toe  drie  afsonderlike  gemeentes  van  Trichardtsfontein 
afgestig  naamlik  Standerton  (1915),  Eendracht  (1917),  en  dan 
laastens  Bethal  (1918).  Interessant  is  dit  om  daarop  te  let  dat 
die  gemeente  Trichardtsfontein,  na  die  afstigting  van  Standerton 
in  1915,  vir  ’n  tyd  lank,  tot  die  afstigting  van  Bethal,  wel  bekend 
gestaan  het  as  die  gemaente  Bethal.  Dit  kan  waarskynlik  gewyt 
word  aan  die  feit  dat,  hoewel  die  kerkgebou  en  dus  hoofkerk- 
plek  te  Trichardtsfontein  was,  die  pastorie  van  die  gemeente  te 
Bethal  was  en  ds.  J.  J.  Prinsloo  daar  gewoon  het. 

Die  stigting  en  eerste  jare  van  die  gemeente  Bethal. 

By  die  lidmate  van  die  gemeente  Trichardtsfontein  wat 
rondom  die  kerkplek  te  Bethal  gewoon  het,  het  langsamerhand 
die  strewe  ontstaan  om  ’n  afsonderlike  gemeente  te  vorm  met  ’n 
eie  kerkgebou  en  predikant.  Die  saak  is  na  die  Oostelike  Ring, 
waaronder  Trichardtsfontein  ressorteer  het,  gevoer  en  op  sy 

jaarlikse  vergadering  van  1918  het  die  Ring  opdrag  gegee  aan 
die  Kommissie  van  die  Ring,  bestaande  uit  ds.  Jac.  van  Belkum 
(voorsitter),  ds.  L.  E.  Brandt  (skriba)  en  ouderlinge  J.  P.  Prinsloo 
en  A.  P.  B.  Breytenbach,  om  te  Bethal  ’n  afsonderlike  gemeente 
van  Trichardtsfontein  af  te  stig  en  dan  die  nodige  reëlings  tussen 
Trichardtsfontein  en  Bethal  te  tref.  Met  hierdie  doel  het  die 
Ringskommissie  van  die  Oostelike  Ring  op  25  Mei  1918  saam  met 
die  kerkraad  van  die  gemeente  Trichardtsfontein  te  Bethal  ver- 
gader.  Die  gesamentlike  sitting  van  die  Ringskommissie  en  die 
kerkraad  het  hierop  onder  andere  die  volgende  reëlings  gemaak: 

,,  . . . dat  de  nieuwe  gemeente  Bethal  voorlopig  voor  drie 
jaren  zal  opgenomen  worden  in  de  combinatie  met 
Trichardtsfontein  en  Eendracht  wat  betreft  den  predi- 
kant.  De  woning  van  den  leeraar  zal  voorlopig  te  Bethal 
blijven,  en  de  huishuur  en  belasting  zal  verdeeld  worden 
over  de  drie  gemeenten  naar  het  getal  van  hun  leden”. 

Ten  opsigte  van  die  eiendomme  is  as  volg  gereël: 

,,De  eigendommen  op  Trichardts  komen  aan  die  ge- 
meente  en  die  op  Bethal  komen  aan  de  nieuwe  gemeen- 
te.  Bethal  neemt  £1,050  . . . van  de  schuld  over  en  de 
rest  blijft  voor  rekening  van  Trichardtsfontein”. 

Wat  die  grenslyne  tussen  die  twee  gemeentes  aanbetref  is 
besluit: 

,,Als  grenslijnen  tusschen  Trichardtsfontein  en  Bethal 
worden  voorlopig  voor  ses  maanden  bepaald  de  plaatsen 
Vlakspruit,  Sterkfontein,  langs  de  Oostelijke  lijn  van 
Frischgewaagd,  Elandsfontein,  Palmietfontein,  Holfon- 
tein,  Witrand,  Kaffersstad,  Witbank,  Songewys,  Onver- 
wacht,  Roodeblom,  Roodepoort,  Diepspruit  en  Middel- 
drift. 

,,De  bewoners  van  deze  plaatsen  zullen  het  recht 
hebben  voor  ses  maanden  om  te  kiesen  aan  welke  ge- 
meente  zij  willen  behoren”. 

Die  grense  tussen  Bethal  en  die  ander  aangrensende  ge- 
meentes  sou  dieselfde  wees  as  die  grense  tussen  daardie  ge- 
meentes  en  Trichardtsfontein  voor  afstigting. 

Ten  opsigte  van  die  kerkraadslede  is  gereël: 

,,Van  den  bestaande  Kerkeraad  zullen  ouderling  B.  J. 
Prinsloo  en  diakens  N.  J.  Grobler,  J.  P.  Visagé  en  P.  S. 
Botes  overgaan  naar  de  nieuwe  gemeente”. 

Ook  die  naam  en  stigtingsdatum  is  formeel  vasgestel. 

,,De  naam  der  gemeente  zal  zijn  Bethal.  Als  datum  van 
afstichting  zal  gelden  25  Mei  1918”. 

A1  hierdie  reëlings  van  die  Ringskommissie  en  kerkraad  is 

onveranderd  deur  die  gemeente  bekragtig  op  ’n  vergadering  van 
die  gemeente  wat  nog  op  dieselfde  aand  van  die  25ste  Mei  1918 
plaasgevind  het.  Behalwe  deur  die  lede  van  die  Ringskommis- 
sie,  ds.  J.  J.  Prinsloo  en  die  reeds  genoemde  kerkraadslede,  is 
hierdie  besluit  ook  deur  39  gemeentelede  wat  in  die  vergadering 
was,  onderteken  naamlik: 

S.  E.  van  R.  van  Oudtshoorn,  W.  van  Manen,  J.  H.  Grey- 
ling,  J.  J.  H.  Engelbrecht,  J.  J.  Prinsloo,  N.  J.  ván 
Schalkwyk,  S.  S.  J.  J.  Engelbrecht,  J.  F.  Venter,  M.  J. 
Booyse,  A.  Pyper,  J.  D.  Fourie,  N.  D.  Prinsloo,  P.  H. 
Grobler,  N.  G.  C.  Engelbrecht,  Á.  C.  Piek,  W.  H.  Brits, 
C.  J.  Jansen,  A.  J.  Goosen,  D.  S.  Mathee,  J.  H.  N.  Visage, 
N.  J.  van  Schalkwyk  N.zn.,  J.  C.  Greyling  P.zn.,  N.  A. 
Stutterheim,  P.  W.  van  Oudtshoorn,  P.  J.  N.  Esterhui- 
zen,  S.  C.  Engelbrecht,  B.  G.  Greyling  Jzn.,  M.  D.  Grey- 
ling  Pzn.,  B.  C.  Greyling  Pzn.,  Maarten  van  der  Berg, 
A.  van  der  Berg,  J.  Hoogland,  P.  J.  van  Wyngaardt,  B.  J. 
Smit,  J.  J.  F.  Brits,  J.  Vletter,  D.  R.  de  Wet,  N.  J.  Vil- 
joen,  J.  J.  Prinsloo. 

Voordat  ds.  Jac.  van  Belkum  die  voorsitterstoel  aan  ds.  J 
J.  Prinsloo  oorhandig  het,  na  die  formele  totstandkoming  van 
die  gemeente,  om  as  plaaslike  predikant  die  leiding  verder  te 


neem,  is  die  kerkraad  eers  aangevul  deur  die  verkiesing  van  die 
here  W.  van  Manen,  W.  P.  van  Oudtshoorn  en  J.  M.  C.  Botha  as 
ouderlinge  en  J.  J.  Prinsloo  as  diaken.  Behalwe  die  heer  Van 
Oudtshoorn  het  al  die  ander  hulle  die  verkiesing  laat  welgeval. 

Die  bestaande  vakature  op  die  kerkraad  het  egter  nie  baie  lank 
geduur  nie  en  is  gevul  deur  ouderling  J.  C.  Esterhuysen  wat,  met 
die  nodige  toestemming,  as  diensdoende  ouderling  vanaf 
Trichardtsfontein  oorgekom  het.  Verder  is  ook  ’n  skriba/kassier 
aangestel  in  die  persoon  van  J.  Hoogland,  ’n  prokureur  te  Bethal. 

’n  Hele  aantal  van  hierdie  eerste  kerkraadslede  en  gemeente- 
lede  het  vir  baie  jare  lank  ’n  belangrike  rol  in  die  gemeente  ge- 
speel  soos  onder  andere  J.  P.  Visage,  W.  van  Manen,  M.  J. 
Booysen,  B.  C.  Greyling,  P.  J.  N.  Esterhuysen  en  die  skriba  J. 
Hoogland  en  B.  J.  Prinsloo. 

J.  P.  Visage:  12  November  1864  - 26  Desember  1941. 

Jan  Paul  Visage  het  op  12  November  1864  te  Swaelpoort  in 
die  distrik  Pretoria,  die  eerste  lewenslig  aanskou.  Daar  het  hy 
opgegroei  en  later  na  Oos-Transvaal  verhuis.  Hy  het  in  1899  - 
1902  aan  die  Anglo-Boereoorlog  deelgeneem.  Aan  sy  Kerk  het 
hy  trou  gebly  en  baie  van  sy  kragte  gegee.  By  die  afstigting  van 
Bethal  was  hy  diaken  en  later  het  hy  ouderling  geword;  ’n  amp 
wat  hy  tot  aan  sy  dood  op  26  Desember  1941  beklee  het. 


Mnr.  en  mev.  B.  Greyling 

B.  C.  Greyling:  2 Junie  1873  - 22  Augustus  1953. 

Barend  Christiaan  Greyling  is  gebore  op  2 Junie  1873  en 
was  ’n  seun  von  kommandant  P.  Greyling  van  Sukkelaar.  Hy  was 
een  van  die  gemeentelede  wat  veel  gedoen  het  om  die  afstigting 
van  Bethal  as  afsonderlike  gemeente  te  bewerk.  Na  afstigting 
het  hy  die  gemeente  nog  op  vele  terreine  gedien  en  was  hy  onder 
andere  die  voorsitter  van  die  boukommissie  van  die  eerste  kerk- 
gebou.  Op  22  Augustus  1953  is  hy  in  die  ouderdom  van  80  jaar 
oorlede. 

W.  van  Manen:  23  September  18559  - 18  Junie  1932. 

Willem  van  Manen  is  in  die  Kaapprovinsie  te  Prins  Albert 
gebore  op  23  September  1859.  Toe  hy  ongeveer  11  jaar  oud  was 
het  hy  saam  met  sy  ouers  na  Transvaal  gekom  waar  hulle  eers  te 
Rustenburg  en  later  te  Pretoria  gewoon  het.  Daar  het  hy  as 
klerk  begin  in  die  kantoor  van  die  Siviele  Kommissaris,  Koos 
Wolmarans,  maar  het  hy  later  self  Siviele  Kommissaris  geword. 
Die  eerste  keer  dat  hy  as  kerklike  ampsdraer  gekies  is,  was  toe 
hy  in  1887  diaken  geword  het.  Later  het  hy  ook  ouderling  geword 
en  het  hy  die  amp  bly  beklee  tot  in  1907  toe  hy  hom  as  bo.er  in 
die  Bethalse  distrik  gevestig  het.  Daar  het  hy  in  1918  ouderling 
geword  en  het  hy  die  gemeente  as  sodanig  gedien  tot  hy  in  1926 


Egpaar  P.  J.  N.  Esterhuizen 

na  Piet  Retief  verhuis  het.  Op  18  Junie  1932  is  hy  oorlede  en 
te  Bethal  begrawe. 

P.  J.  N.  Esterhuysen:  19  Mei  1889  - 

Petrus  Nicolaas  Esterhuysen  is  op  19  Mei  1889  in  die  distrik 
Pretoria  gebore.  In  1905  het  hy  saam  met  sy  ouers  verhuis  na 
die  Hoëveld,  waar  hulle  hulle  op  die  plaas  Frischgewaagd  in  die 
distrik  Bethal  gevestig  het.  Op  21  Februarie  1914  is  hy  getroud 
het  Alettha  Elizabeth  van  Rheede  van  Oudtshoorn  (gebore  21 
Oktober  1890)  en  die  egpaar  het  hulle  op  die  plaas  Schaapkraal 
in  die  distrik  Bethal  gevestig,  waar  hulle  vandag  nog  woon.  Van 
die  39  gemeentelede  wat  op  die  afstigtingsvergadering  teenwoor- 


Mnr.  en  mev.  M.  J.  Booysen 

dig  was,  is  hy  tans  nog  die  enigste  oorlewende  manslidmaat.  Hy 
het  die  gemeente  vanaf  1922  tot  1942  as  kerkraadslid  gedien  en 
hy  het  ook  by  geleentheid  as  voorsitter  van  die  kerkraad  op- 
getr.ee.  Verder  het  hy  ook  op  die  Finansiële  Kommissie  en  Bou- 
kommissie  van  die  eerste  kerkgebou  gedien.  Een  van  sy  seuns, 
Jan  Christoffel,  is  tans  nog  dienende  ouderling  van  die  gemeente 
Bethal. 

M.  J.  Booysen:  20  Mei  1863  - 21  Oktober  1947. 

Marthinus  Jacobus  Booysen  is  op  20  Mei  1863  op  Spitzkop  in 
die  huidige  distrik  Balmoral  gebore,  waar  hy  ook  opgegroei  het. 
Gedurende  die  Anglo-Boereoorlog  het  hy  deelgeneem  aan  die  veld- 
slae  van  Donkerhoek,  Bakenlaagte  en  Perdekop.  Tydens  die  oor- 
log  het  sy  eggenote  Helena  Grobler  hom  ontval.  Na  die  oorlog 
is  hy  weer  getroud  en  wel  met  Anna  M.  Prinsloo  en  hulle  het 
hulle  daarop  in  die  distrik  Bethal  gaan  vestig.  Vir  baie  jare  was 
hieraie  egpaar,  wat  in  1918  ook  onder  die  eerste  aantal  gemeente- 
lede  getel  het,  steunpilare  van  die  gemeente  Bethal.  Op  21  Ok- 
tober  1947  is  Marthinus  Booysen  oorlede  en  vyf  jaar  later  is  hy 
deur  sy  eggenote  gevolg.  Tans  is  een  van  sy  seuns  nog  ’n  dien- 
ende  ouderling  in  die  gemeente  Bethal,  naamlik  B.  F.  Booysen. 
Oudl.  B.  F.  Booysen  is  die  langste  dienende  ouderling  in  die  kerk- 
raad,  nl.  reeds  vir  31  jaar. 

J.  Hoogland. 

Hy  het  die  fondament  gelê  vir  die  gemeentelike  administra- 
sie.  Met  stiptelike  keurigheid  het  hy  vir  22  jaar  lank  as  skriba  en 
kassier  van  die  gemeente  opgetree.  As  in  aanmerking  geneem 
word  dat  die  geemeente  eers  10  jaar  na  die  stigting  ’n  eie  predi- 
kant  gekry  het  en  toe  reeds  ’n  eie  kerkgebou  gehad  het  getuig  dit 
vanself  dat  hy  wat  v.erantwoordelik  was  vir  die  administrasie  ’n 
kosbare  gawe  aan  die  gemeente  was  op  die  regte  tyd.  As  pro- 
kureur  het  hy  die  professionele  kennis  gehad,  maar  as  gelowige 
en  een  wat  sy  kerk  liefgehad  het  kon  hy  die  fondament  lê  wat 
gelê  is  vir  ’n  geslag  wat  sou  kom  om  op  te  bou. 

Egpaar:  B.  J.  Prinsloo. 

Barend  Jacobus  Prinsloo,  gebore  27  Desember  1877  te  Vlak- 
fontein  distrik  Bronkhorstspruit.  Maria  Magdalena  Prinsloo,  (ge- 
bore  Viljoen  5 Augustus  1887,  dogter  van  veldkornet  J.  L.  Viljoen. 
Die  egpaar  het  kort  na  die  Anglo-Boereoorlog  hulle  gevestig  op 
die  plaas  Dorsfontein,  distrik  Bethal. 

Barend  Prinsloo  was  een  van  die  bittereinders  van  die  Boere- 
oorlog,  daar  hy  nooit  gevange  geneem  is  nie,  onder  komdt.  H.  S. 
Grobler.  A1  gou  nadat  hy  op  Dorsfontein  kom  woon  het  is  hy 
gekies  as  diaken  in  die  Ned.  Hervormde  gemeente  van  Trichardts- 
fontein.  Later  is  hy  verkkies  as  ouderling.  Met  die  afstigting 

van  die  gemeente  Bethal  was  hy  ’n  dienende  ouderling  van 
Trichardtsfontein  wat  met  die  afstigting  oorgegaan  het  na  die 
nuwe  gemeente  van  Bethal. 

Vir  baie  jare  was  hy  voorleser,  en  totdat  die  gemeente  ’n  klein 
huisorrcl  bekom  het,  voorsinger  in  die  gemeente.  As  katkisasie- 
meester  het  hy  hom  onderskei.  Een  van  die  katkisante  wat  onder 
hom  gekatkiseer  het  is  die  huidige  prof.  dr.  E.  S.  Mulder,  wyle 
ds.  J.  J.  Prinsloo  (G.sn.),  ds.  Stoffel  Muller. 


Die  pasgestigte  gemeente  Bethal  het  dus  by  afstigting  reeds 
die  dienste  van  ’n  eie  predikant  gehad,  hoewel  in  kombinasie  met 
Trichardtsfontein  en  Eendracht.  Ongelukkig  egter  het  ds.  Prins- 
loo  slegs  agt  maande  na  die  afstigting  van  die  gemeente  ’n  beroep 
aangeneem  na  die  gemeente  Standerton,  met  die  gevolg  dat  die 
gemeente  gedurende  die  eerste  jare  van  opbou  nie  deur  ’n  eie 
predikant  bearbei  is  nie.  Dit  sou  bykans  nege  jaar  duur  voordat 
die  gemeente  weer  ’n  eie  predikant  sou  kon  ontvang,  hoewel 
weer  in  kombinasie  met  ander  gemeentes.  Intussen  het  die  ge- 
mcentewerk  voortgegaan  onder  die  leiding  van  die  konsulente 
van  die  gemeente,  naamlifc  di.  A.  J.  Barger,  G.  E.  Alers  en  L.  E. 
Brandt  en  die  twee  professore  in  die  Teologie,  prof.  dr.  J.  H.  J. 
A.  Greyvenstein  en  prof.  dr.  S.  P.  Engelbrecht. 

Die  afwesigheid  van  ’n  eie  predikant  het  nie  beteken  dat  die 
gemeentelike  aktiwiteite  tot  ’n  stilstand  gekom  het  nie.  Inteel- 
deel,  daar  is  harde  en  troue  arbeid  verrig  deur  sowel  die  kerkraad 
as  gemcente  wat  uiteindelik  daartoe  gelei  het  dat  die  gemeente 
’n  eie  kerkgebou  kon  inwy  nog  voordat  ’n  eie  predikant  ontvang 
sou  word. 

Die  Kerkraad  het  onmiddellik  na  afstigting  aandag  gegee 
aan  die  finansies  van  die  gemeente  en  maatreëls  is  geneem  om 
die  gemeente  se  finansies  in  ’n  gesonde  toestand  te  bring.  Die 
eiendomme  wat  die  gemeente  by  afstigting  ontvang  het,  was  die 
pastoric  te  Bethal  wat  vir  £909  (Rl,809)  gewaardeer  was,  asook 
drie  erwe  in  Bethal.  Die  skuld  van  £1,950  (R2,100)  wat  Bethal 
by  die  moedergemeente  moes  oorneem  het  egter  eintlik  beteken 
dat  die  bates  en  laste  van  die  gemeente  by  afstigting  ongeveer 
gelyk  was.  Dit  het  die  gemeente  egter  nie  afgeskrik  of  minder 
entoesiasties  gemaak  nie. 

Vir  doeltreffender  hantering  van  die  finansies  het  die  kerk- 
raad  ’n  Finansiële  Kommissie  aangewys  bestaande  uit  ds.  J.  J. 
Prinsloo,  die  skriba-kassier  J.  Hoogland  en  diaken  J.  P.  Visage. 
By  die  vertrek  van  ds.  Prinsloo  is  hierdie  kommissie  aangevul 
met  drie  lede  naamlik  J.  C.  Esterhuysen,  W.  van  Manen  en  B. 
C.  Greyling.  Verder  het  die  kerkraad  by  die  gemeente  aanbeveel 
dat  die  offergawes  minstens  10/-  (Rl)  per  lidmaat  moet  wees 
asook  eenhonderdste  de.el  van  alle  produkte  en  vee-aanteel. 


27 


Die  kerkraad  het  dadeliïk  aandag  gegee  aan  die  bou  van  ’n 
eie  kerkgebou.  Reeds  by  die  eerste  vergadering  na  afstigting  is 
besluit  om  lyste  uit  te  stuur  vir  die  insameling  van  fondse  met 
die  oog  op  kerkbou. 

Omdat  die  drie  erwe  wat  die  gemeente  as  bruidskat  van 
Trichardtsfontein  ontvang  het,  nie  geskik  was  vir  die  bou  van 
die  kerk  nie,  het  die  kerkraad  op  17  Januarie  1919  besluit  om 
sowel  die  drie  erwe  as  die  pastorie  te  verkoop  en  dan  sodosnde 
£1,000  (R2,000)  op  die  skuld  af  te  betaal  en  in  Bethal  ’n  blok 
beskikte  erwe  te  koop  met  die  oog  op  alle  toekomstige  bou- 
planne  deur  die  gemeente.  Ook  moes  genoeg  grond  beskikbaar 
wees  vir  ’n  oskamp.  Reeds  by  die  Kerkraadsvergadering  van  18 
Oktober  1919  kon  die  kerkraad  die  koop  van  10  erwe  te  Bethal 
bekragtig  en  is  besluit  dat  gepoog  sal  word  om  die  orige  twee 
erwe  in  dieselfde  blok,  wat  aan  Vermootenstraat  geleë  was,  ook 
aan  te  koop  sodat  die  gemeente  ’n  hele  blok  erwe  tot  haar  be- 
skikking  sou  hê. 

Die  kerkraad  het  egter  nie  oorhaastig  te  werk  gegaan  met 
die  oprigting  van  ’n  kerkgebou  nie.  Hulle  wou  geen  voorlopige 
gebou  oprig  nie,  maar  ’n  goeie  en  toereikende  gebou.  Daarom  is 
die  volgende  voorstel  deur  die  kerkraad  met  algemene  stemme 
aanvaar: 


,,Br.  J.  P.  Visage  is  er  ook  voor  om  te  wachten  (met  die 
bouwerk)  en  de  Gereformeerde  gemeente  om  het  ge- 
bruik  van  het  kerkgebouw  te  vragen  totdat  er  geld  is 
om  te  bouwen  of  totdat  wij  de  kerk  niet  neer  kunn.en 
krijgen  en  om  intuschen  te  sparen  zoo  hard  als  wij 
kunnen”. 

Die  Gereformeerde  gemeente  het  wel  die  verwagte  hulp  aan- 
gebied  en  tot  met  die  inwyding  van  ’n  eie  kerkgebou  kon  die 
gemeente  die  Gereformeerde  kerkgebou  gebruik  vir  eredienste  en 
Nagmaalsvierings.  Hierdie  hulp  was  vir  die  gemeente  van  baie 
groot  waarde  en  dit  het  hulle  in  die  geleentheid  gestel  om  ’n  aan- 
sienlike  bedrag  byeen  te  bring  voordat  met  die  bouwerk  aan  ’n 
eie  kerkgebou  begin  is.  So  kan  daar  op  ’n  gemeentevergadering 
van  25  April  1925  gerapporteer  word  dat  ’n  bedrag  van  £3,458 
(R6,916)  reeds  ingesamel  is. 

Wat  die  bouwerk  self  aanbetref  is  daar  op  die  gemcente- 
vergadering  van  21  April  1923  ’n  kommissie  bestaande  uit  J.  P. 
Venter,  T.  C.  J.  Erasmus  (T  seun)  en  P.  van  Oudtshoorn  aan- 
gewys  om  met  die  aanvoorwerk  te  begin.  Op  die  gemeente- 
vergadering  van  12  April  1924  kon  hierdie  kommissie  terug  rap- 
porteer  dat  nie  onder  £3,000  (R6,000)  gebou  sal  kan  word  nie. 
Hierop  het  die  gemeente  as  boukommissie  aangewys  B.  C.  Grey- 
ling,  P.  W.  van  Oudtshoorn,  T.  C.  J.  Erasmus  (T  seun),  P.  J.  N. 

Esterhuysen  en  B.  J.  Prinsloo  met  die  opdrag  om  die  oprigting  van 
’n  kerkgebou  wat  aan  600  mense  sitplek  sou  bied,  te  oorweeg  en 
voorlopige  planne  en  prysopgawes  te  verkry.  Met  uitsondering 
van  P.  W.  van  Oudtshoorn  en  P.  J.  N.  Esterhuysen,  wat  later 
deur  die  h,ere  Jan  Lombard  en  S.  T.  Prinsloo  vervang  is,  het  hier- 
die  boukommissie  tot  met  die  inwyding  van  die  kerkgebou  ge- 
dien. 


Johan  G.  Lombard 

Johan  G.  Lombard  is  op  18  Julie  1884  in  die  distrik  Vrede, 
O.V.S.  gebore. 

As  jongman  het  hy  in  die  Tweede  Vryheidsoorlog  geveg. 
Na  die  oorlog  het  die  Lombard-gesin  verhuis  na  Bethal-distrik. 

Op  25  Maart  1913  is  hy  in  die  huwelik  bevestig  met  Marga- 
retha  M.  Greyling.  Die  egpaar  het  hulle  op  die  plaas  Sukkelaar 
gevestig  waar  hy  geboer  het,  en  ook  die  werk  verrig  h,et  as  De- 
pot-bestuurder  van  die  O.T.K.-tak  op  Sukkelaar. 

Hy  en  sy  eggenote  was  eers  lidmate  van  die  N.G.  Gemeente 
Bethal,  maar  het  in  1918  lidmate  geword  van  die  Hervormde  Ge- 
meente  van  Bethal. 

Hy  was  ook  lid  gewees  van  die  boukommissie  van  die 
ou  kerk. 

Johan  G.  Lombard  is  op  22  Julie  1931  op  Bethal  oorlede. 


Op  die  gemeentevergadering  van  10  Januarie  1925  het  die 
boukommissie  verslag  gedoen  oor  die  werk  wat  deur  hulle  verrig 
is.  Daar  is  naamlik  met  die  argitek  Gerard  Moerdyk  onder- 
handel  en  hy  het  aan  hulle  planne  voorgelê  van  ’n  kerkgebou  van 
400  sitplekke  of  met  steenmure  en  ’n  sinkdak  wat  na  raming  op- 
gerig  sou  kon  word  teen  ’n  bedrag  van  £3,609  (R7.200)  óf  met 
klipmure,  ’n  pandak  en  ,,djatti”-houtwerk  wat  teen  die  hoër  koste 
van  £4,899  (R9,600)  gebou  sou  kon  word.  Na  ’n  lang  bespreking 
het  die  gemeente  besluit  om  ’n  kerkgebou  volgens  die  voorgeleg- 
de  plan  op  te  rig  met  klipmure  maar  met  ’n  sinkdak.  Op  ’n  spesi- 
ale  gemeentevergadering  van  29  Augustus  1925  is  op  aanbeveling 
van  die  kerkraad  die  tender  van  die  heer  J.  C.  Leemhuis  van 
Pretoria  ten  bedrae  £4,685  (R9,370)  aanvaar  en  kon  met  die  bou- 
werk  self  ’n  begin  gemaak  word. 

Die  bouwerk  het  vinnig  gevorder  sodat  die  hoeksteen  van 
die  kerkgebou  reeds  op  23  Januarie  1926,  onder  blyke  van  groot 
belangstelling  deur  die  konsulent  van  die  gemeente,  ds.  L.  E. 
Brandt,  gelê  kon  word.  Op  die  kerkraadsvergadering  van  23 
April  het  die  kerkraad  besluit  dat  die  inwyding  van  di,e  kerkge- 
bou  op  27  November  sou  plaasvind  en  dat  dieselfde  naweek  ook 

Nagmaal  gevier  sou  word.  Op  dieselfde  vergadering  is  die  voor- 
lopige  reëlings  in  verband  met  die  inwyding  getref.  Op  9 Novem- 
ber  1926  kon  die  boukommissie  aan  die  kerkraad  rapporteer  dat 
die  kerkgebou  voltooi  was  en  reeds  afgegee  is  deur  die  bou- 
aannemer.  Hierop  is  ’n  reëlingskommissie  bestaande  uit  B.  C. 
Greyling  (Psn),  J.  L.  Muller,  S.  T.  Prinsloo  en  J.  Lombard  aan- 
gewys,  om  al  die  nodige  te  doen  met  die  oog  op  die  aanstaande 
inwyding. 

’n  Baie  groot  en  vreugdevolle  gebeurtenis  was  dit  vir  die 
gemeente  toe  sy  haar  eie  kerkgebou  gedurende  die  laaste  naweek 
van  November  1926  plegtig  kon  inwy.  Nadat  ’n  erediens  in  die 
Gereformeerde  kerk  gelei  is  deur  ds.  Brandt,  het  ’n  plegtige  op- 
tog,  met  die  professore,  predikante  en  kerkraadslede  vooraan, 
gevolg  deur  die  gemeente  van  die  oudste  tot  die  jongste,  na  die 
nuwe  kerkgebou  vertrek.  Voordat  die  gemeente  die  nuwe  kerk- 
gebou  binnegegaan  het,  is  ’n  kort  rede  deur  prof.  dr.  S.  P.  Engel- 
brecht  gehou,  waarop  die  bou-aannemer,  mnr.  Leemhuis,  ’n  sleu- 
tel  aan  ds.  Brandt  oorhandig  het  vir  die  ontsluiting  van  die  deure. 
Nadat  die  gemeente  in  stilte  die  kerk  binnegegaan  het,  het  prof. 
dr.  B.  Gemser  ’n  dankrede  uitgespreek.  By  die  nagmaalsviering 
van  die  gemeente  wat  dieselfde  naweek  plaasgevind  het,  was  be- 
halwe  ds.  Brandt,  ook  ds.  J.  J.  Prinsloo,  die  eerste  predikant 
van  die  gemeente,  behulpsaam. 


Inwyding  van  die  ou  kerk 

Op  ’n  gemeentevergadering  wat  die  aand  van  27  November 
1926  gehou  is,  het  die  voorsitter,  ds.  L.  E.  Brandt,  dit  onder  die 

aandag  van  die  gemeente  gebring  dat  daar  nog  ’n  hele  aantal 
artikels  ontbreek  voordat  die  kerkgebou  werklik  volledig  was. 
Die  gemeente  het  onmiddellik-  baie  goed  gereageer  en  die 
volgende  geskenke  is  aangebied: 

Mnr.  J.  Hoogland  (skriba):  Lopers  vir  die  kerk. 

Mnr.  M.  Manser:  Lopers  vir  die  preekstoeltrap. 

Mnr.  J.  H.  Greyling:  Doopfont  met  sy  voetstuk. 

Mev.  A.  M.  Greyling:  Voorlesertafel. 

Mnr.  N.  J.  Grobler:  Kanselbybel. 

Mnr.  P.  J.  N.  Esterhuysen:  Kansel  Psalm-  en  Gesangeboek. 
Mnr.  M.  D.  Greyling:  Stoel  vir  kansel. 

Mnr.  S.  T.  Prinsloo:  Kroonligte. 

Mev.  Alletta  Erasmus:  Die  klok  in  die  toring. 

Mnr.  B.  C.  Greyling  Psn.:  Kollektesakkies. 

Mnr.  W.  van  Manen:  Preekstoelliggie. 

Mev.  Annie  van  Manen:  Kansellap. 

Mnr.  Du  Plooy:  Boekkas  in  die  konsistorie. 


By  gelecntheid  van  die  afskeid  van  Gereformeerde  Kerk 

Die  inwyding  van  ’n  eie  sierlike  en  doeltreffende  kerkgebou 
was  seker  die  hoogtepunt  in  die  eerste  agt  jaar  van  die  gemeente 
se  bestaan.  Nou  het  die  gemeente  ’n  eie  vergaderplek  gehad  met 
die  oog  op  eredienste  en  kon  daar  vooruitgesien  word  na  die 
ontvangs  van  ’n  eie  predikant. 

Die  feit  dat  daar  in  die  gemeente  baie  hard  gewerk  is  vir 
die  verkryging  van  ’n  eie  kerkgebou  en  daarom  veral  baie  aan- 
dag  aan  die  finansies  en  ander  stoflike  belange  van  die  gemeente 

gegce  is,  het  nie  beteken  dat  die  gcestelike  belange  van  die  ge- 
mcente  tersyde  gestel  is  nie.  Die  kerkraadslede  het  toegewyd  en 
trou  hulle  ampswerk  verrig  en  het  noukeurig  opsig  en  toesig 
gehou  oor  die  gemeente.  Veral  is  dikwels  aandag  gegee  aan  die 
kategetiese  onderrig  van  die  kinders  deur  middel  van  die  Sondag- 
skool. 

Die  gemeente  het  gedurende  die  eerste  jare  van  haar  be- 
staan,  tenspyte  daarvan  dat  sy  self  maar  noustrop  getrek  het, 
nogtans  geldelike  bydraes  gemaak  aan  inrigtings  soos  die  Neder- 
duitsch  Hervormde  Weeshuis  op  Krugersdorp  en  aan  hulpbe- 
hoewende  gemeentes.  By  geleentheid  het  die  gemeente  ook  ’n 
bydrae  gemaak  tot  die  reisfonds  van  ds.  G.  E.  Alers  vanuit  Neder- 
land  na  Suid-Afrika.  Wat  die  eie  Teologiese  Opleiding  aanbetref 
het  die  gemeente  ook  sy  deel  kon  doen  en  is  ger.eeld  finansiële 
bydraes  gemaak.  In  hierdie  opsig  het  die  gemeente  in  hierdie 
tyd  ook  ’n  besondere  bydrae  gelewer  toe  een  van  die  seuns  van 
die  gemeente,  Egge  Simon  Mulder,  hom  in  1924  vir  die  tcologiese 
studie  aan  die  Universiteit  van  Pretoria  aangemeld  het.  Hierdie 
jongman  het  nie  alleen  predikant  geword  nie,  maar  is  vandag 
die  dekaan  van  die  Teologiese  Fakulteit  (Afdeling  A)  aan  sy  ou 
Alma  Mater.,  en  dra  so  ’n  baie  groot  verantwoordelikheid  ten 
opsigte  van  die  opleiding  en  vorming  van  die  bedienaars  van  die 
Woord  in  die  Nederduitsch  Hervormde  Kerk. 

Die  behoefte  aan  die  dienste  van  ’n  eie  leraar  het  by  die 
gcmeente  al  sterker  gegroei.  Dit  was  egter  duidelik  dat  die 
gemeente  op  daardie  stadium  nog  nie  alleen  ’n  predikant  sou 
kon  dra  nie  en  daar  moes  dus  na  ’n  kombinasie  gesoek  word. 
Soos  reeds  gesien  het  die  gemeente  direk  na  afstigting  ’n  kom- 
binasie  met  die  gemeentes  Trichardtsfontein  en  Eendracht  kon 
sluit.  Met  die  vertrek  van  ds.  Prinsloo  uit  die  kombinasie,  het 
dit  ontbind  en  sou  dit  nie  weer  aangegaan  word  nie  omdat  na 
’n  ander  kombinasie  gesoek  is  en  in  hierdie  verband  is  die  oog 
veral  gerig  op  die  gemeentes  Ermelo  en  Chrissiesmeer.  Trouens 
nog  voor  ds.  Prinsloo  se  vertrek  uit  Bethal,  was  daar  al  reeds 
sprake  van  ’n  moontlike  kombinasie  Bethal-Ermelo-Chrissies- 
meer.  Hoewel  daar  aanvanklik  niks  van  gekom  het  nie,  is  die 
weg  steeds  oopgehou  vir  ’n  moontlike  kombinasie  tussen  hierdie 
drie  gemeentes.  By  geleentheid  is  die  onderhandelings  reeds  so 
ver  gevoer  dat  nog  net  oor  die  beroeping  van  ’n  predikant  ge- 
handel  moes  word,  toe  Bethal,  wat  op  die  punt  gestaan  het  om 
kerk  te  bou,  tydelik  moes  uitstel  vra.  Gedurende  1927  het  die 
gemeente  Standerton  ook  ’n  versoek  om  te  kombineer  met 
Bethal  tot  die  kerkraad  van  Bethal  gerig.  Die  gemeente  het  egter 
meer  vir  kombinasie  met  Ermelo  en  Chrissiesmeer  gevoel  en  in 
Januarie  1928  is  hierdie  kombinasie  gefinaliseer  en  kon  tot  die 
beroeping  van  ’n  predikant  oorgegaan  word. 

Voordat  vvel  beroep  is  het  die  kerkraad  nog  besluit  dat,  in- 
dien  die  beroepe  predikant  die  beroep  sou  aanneem  en  verkies 
om  op  Bethal  te  woon,  onmiddellik  oorgegaan  sou  word  tot  die 
bou  van  ’n  pastorie. 

Ds.  J.  G.  M.  Dreyer  28  Julie  1928  tot  28  November  1937. 

Ses  maande  na  die  totstandkoming  van  die  kombinasie  kon 
die  gemeente  Bethal  die  ecrste  predikant  van  die  kombinasie  in 
die  persoon  van  ds.  J.  G.  M.  Dreyer,  vroeër  van  Lydenburg,  ont- 
vang.  Vir  die  gemeente  Bethal  het  die  koms  van  ds.  Dreyer  ’n 
nuwe  tydperk  ingelui.  Die  meeste  probleme  van  die  beginjare 
was  iets  van  die  verlede  en  daar  kon  nou  voortgegaan  word  om 
die  gemeente  verder  op  te  bou,  ’n  taak  wat  ds.  Dr.eyer  met  ywer 
gedoen  het. 

Sonder  skuld  was  die  gemeente  nognie  en  veral  gedurende 
die  depressiejare  in  die  vroeë  dertigs  het  dit  finansieël  maar 
moeilik  gegaan.  By  geleentheid  het  ds.  Dreyer  selfs  10%  van  sy 
traktement  aan  die  gemeente  teruggegee.  Sonder  om  egter 
moedeloos  te  word  is  skouer  aan  die  wiel  gesit  en  di.e  skuld  het 
steeds  gekrimp  sodat  by  die  vertrek  van  ds.  Dreyer  byna  geen 
skuld  meer  oor  was  nie. 

Wat  die  kerklike  eiendomme  aanbetref  het  die  gemeente  in 
1935  ’n  erf  in  die  New  Bethal  gebied  as  geskenk  ontvang  van  die 
here  William  en  Robert  Johnstone.  Hierdie  geskenk  is  deur  die 
gemeente  met  dank  aanvaar  want  dit  het  nou  aan  die  gemeente 
’n  stuk  grond  gegee  waar  ’n  saal  gebou  kon  word  vir  die  lidmate 
wat  rondom  die  stasie  gewoon  het  en  dus  ver  van  die  kerk- 
gebou  af  was. 

Die  bestendige  groei  en  vooruitgang  van  die  gemeente  blyk 
onder  andere  ook  daaruit  dat  die  skriba-kassier  J.  Hoogland  op 
die  kerkraadsvergadering  van  25  Januarie  1936  sê  dat  die  tyd 
aangebreek  het  om  hierdie  twee  poste  te  skei  en  aan  twee  af- 
sonderlike  persone  op  te  dra,  aangesien  dit  te  veel  vir  een  per- 
soon  geword  het.  Hierop  is  die  heer  D.  E.  P.  Nortje  aangestel  as 
kassier.  In  hierdie  hoedanigheid  het  hy  die  gemeente  baie  jare 
lank  geu:en  totdat  hy  in  1953  afgetree  het.  Hy  het  egter  ook  vir 
enkele  ja  'e  opgetree  as  skriba  van  die  gemeente  terwyl  sy  eg- 
genote  vir  baie  jare  lank  naamlik  vanaf  1931  tot  1958  met  onder- 
brekings  tussen  1934-1939  en  1946-1948,  die  gemeente  as  orreliste 
gedien  het. 

Egpaar  EL  <G,  E,  Erasmias 

Hendrik  G.  E.  Erasmus  gebore  30  November  1852  in  die  laer 
te  Schoemansdal. 

Aletta  J.  Erasmus  (gebore  Duvenage)  gebore  28  September 
1854  ook  in  ’n  laer  te  Schoemansdal,  dogter  van  Jacobus  (Koot) 
Duvenage,  raadslid  te  Schoemansdal. 

Hulle  is  getroud  op  12  April  1873  te  Pretoria  en  die  bevesti- 
ging  is  waargeneem  deur  ds.  Van  Warmelo  asook  deur  magistraat 
Skinner. 

Die  egpaar  vestig  hulle  in  1879  te  Holfontein  distrik  Bethal. 


Mnr.  en  mev.  H.  G.  E.  Erasmus 
Hulle  naaste  dorp  was  destyds  Nasareth  (Middelburg). 

Gedurende  die  Anglo-Boereoorlog  word  Hendrik  Erasmus 
as  krygsgevangene  weggestuur,  eers  na  St.  Helena  en  later  na 
Bermuda.  Hy  wou  die  vredestraktaal  nie  teken  nie  en  het  nege 
maande  na  die  vrede  eers  weer  in  Suid-Afrika  gekom.  Sy  egge- 
note  het  onder  dr.  Leyds  die  rooikruis-hospitaal  op  Holfontein 
gehou  todat  sy  later  na  die  konsentrasiekamp  op  Standerton 
gestuur  is. 

Op  hulle  diamant-bruilof  het  oudl.  Dirk  van  Schalkwyk  o.a. 
gesê:  ,,Die  egpaar  vvas  nie  alleen  steunpilare  van  hulle  kerk  nie, 
maar  ook  ’n  toevlugsoord  van  die  omgewing  in  die  dae  van  angs 
en  siekte. 

Toe  die  gemeente  Bethal  besluit  het  om  hulle  kerk  te  bou  en 
daar  nog  ’n  tekort  aan  fondse  was  het  die  egpaar  die  nodige  geld 
aan  die  gemeente  geleen. 

H.  G.  E.  Erasmus  is  oorlede  op  19  Augustus  1935  en  sy  gade 
op  20  Oktober  1936. 


T.  C.  J.  Erasnnnns  (Tsn.) 

Theodorus  C.  J.  Erasmus  (Tsn.)  is  gebore  op  7 Februarie 
1885  te  Donkerhoek,  distrik  Pretoria,  en  getroud  met  Emmerentia 
M.  Erasmus,  dogter  van  H.  G.  E.  Erasmus. 

Hulle  het  hulle  gevestig  op  Holfontein  vanaf  hulle  troudag 
11  Junie  1912. 


Vir  18  jaar  het  hy  gedien  as  ouderling  van  die  Ned.  Herv. 
gemeente  Bethal. 

Hy  was  lid  van  die  kommissie  wat  deur  die  gemeente  aan- 

gestel  was  om  ondersoek  in  te  stel  na  die  moontlikheid  om  ’n 
kerk  te  bou.  Hy  was  dan  ook  lid  van  die  boukommissie. 

Hy  het  ’n  leidende  rol  gespeel  in  die  gemeentelike  aktiwi- 
tcite  en  in  die  kerkraad.  Verskeie  kere  het  hy  gedien  as  afge- 
vaardigde  na  Rings-  en  Algemene  Kerkvergaderings.  As  17-jarige 
seun  het  hy  deelgeneem  aan  die  Tweede  Vryheidsoorlog. 


As  predikant  het  ds.  Dreyer  baie  vir  die  gemeente  beteken 
en  het  die  gemeente  besonder  geheg  aan  hom  geraak.  So  het  die 
kerkraad,  toe  dit  bekend  geword  het  dat  ds.  Dreyer  ’n  beroep 
na  Potchefstroom  ontvang  het,  bymekaar  gekom  en  die  volgende 
besluit  geneem: 

,,dat  die  kerkraad  die  moontlike  vertrek  van  ons  predi- 
kant  met  leedwese  tegemoetsien,  en  die  voorsitter  word 
versoek  namens  die  kerkraad  ds.  Dreyer  die  versekering 
te  gee  dat  die  gemeente  hoop  dat  S.  Eerw.  hier  sal  bly 
daar  sy  leiding  in  hierdie  gemeente  onmisbaar  is,  en  om 
die  waardering  van  die  gemeente  vir  sy  leiding  uit  te 
spreek”. 

Ds.  Dreyer  het  egter  wel  die  beroep  na  die  gemeente 
Potchefstroom  aangeneem  en  verslae  het  die  gemeente  op  28 
November  1937  van  hom  en  mev.  Dreyer  afskeid  geneem. 

Vanaf  die  vertrek  van  ds.  Dreyer  tot  die  vertrek  van  ds.  Brandt. 

Na  die  vertrek  van  ds.  Dreyer  sou  bykans  vier  jaar  verstryk 
voordat  die  gemeente  weer  ’n  eie  predikant  in  hulle  midde  sou 
hé.  Gelukkig  egter  het  die  gemeente  in  hierdie  lang  tydperk  van 
vakantskap  die  bekwame  dienste  van  di.  L.  M.  le  Roux,  M.  M. 
Grobler,  W.  M.  Wolmarans,  S.  P.  J.  J.  van  Rensburg  en  P.  J.  Smit 
as  konsulente  gehad. 

In  hierdie  jare  het  die  drang  by  die  gemeente  om  geheel  en 
al  selfstandig  te  beroep  al  sterker  gegroei.  Die  kerkraad  het  eg- 
ter  ook  besef  dat  sonder  ’n  eie  pastorie  daar  moeilik  gedink  sou 
kon  word  aan  die  beroep  van  ’n  eie  leraar.  Daarom  het  die  kerk- 
raad  besluit  om  nie  dadelik  tot  beroeping  oor  te  gaan  nie,  maar 
eers  aandag  te  skenk  aan  die  bou  van  ’n  pastorie. 

Op  die  kerkraadsvergadering  van  29  Januarie  1938  is  die 
hele  kwessie  van  die  beroeping  van  ’n  eie  predikant  breedvoerig 
bespreek  na  aanleiding  van  ’n  versoek  wat  die  kerkraad  van 
Bethal  van  die  kerkraad  van  Morgenson  ontvang  het  in  sake  ’n 
moontlike  kombinasie.  Uiteindelik  is  daar  besluit  om  die  beroep 
van  ’n  eie  predikant  vir  tenminste  een  jaar  uit  te  stel  en  intussen 
te  probeer  om  die  nodige  geld  vir  die  bou  van  ’n  eie  pastorie 
bymekaar  te  bring.  Kombinasie  met  die  gemeente  Morgenson  is 
daarom  voorlopig  op  die  lange  baan  geskuif. 

G.edurende  April  1838  het  Trichardtsfontein  se  kerkraad  weer 
die  kerkraad  van  Bethal  genader  met  die  oog  op  kombinasie.  In 
hierdie  geval  was  die  bedoeling  egter  dat  Trichardtsfontein  die 
predikant  beroep  en  huisves  terwyl  hy  dan  aan  Bethal  ook  dienste 
ten  betaling  lewer.  Aanvanklik  het  Bethal  se  kerkraad  hom  nie 
ongeneë  verklaar  om  so  ’n  kombinasie  aan  te  gaan  nie,  dog  later 
is  die  poging  laat  vaar  omdat  die  drang  om  selfstandig  te  beroep 
sterker  was. 

Verskeie  lede  van  die  kerkkraad  was  egter  die  mening  toe- 
gedaan  dat  die  gemeente  te  veel  skade  ly  vanweë  die  feit  dat 
die  gemeente  nie  ’n  eie  predikant  het  nie.  Daarom  is  op  die  kerk- 
raadsvergadcring  van  10  Januarie  1939  weer  uitvoerig  gehandel 
oor  die  beroeping  van  ’n  eie  predikant.  Die  kerkraad  het  egter 
gcvoel  dat  die  finansiële  las  van  ’n  eie  predikant  op  daardie 
oomblik  nog  te  veel  van  die  gemeente  sou  vra  en  daarom  is  be- 
sluit  om  Chrissiesmeer  te  nader  met  die  oog  op  ’n  kombinasie. 
Ook  hierdie  beoogde  kombinasie  het  nie  deurgegaan  nie.  Op 
dieselfde  kerkraadsvergadering  het  dit  egter  bekend  geword  dat 
ouderling  Klasie  J.  Grobler  ’n  erf  aan  die  gemeente  geskenk 
het  met  die  oog  op  die  bou  van  ’n  eie  pastorie.  Hoewel  ’n  pas- 
torie  nooit  op  hierdie  erf  gebou  is  nie,  was  hierdie  skenking 
opnuut  ’n  aansporing  vir  die  kerkraad  om  deur  te  gaan  met  die 
planne  om  ’n  eie  pastorie  te  bou  en  dan  geheel  en  al  selfstandig 
te  beroep. 

N.  J.  Grobler. 

Nicolaas  J.  Grobler  is  gebore  in  Desember  1884  en  het  in 
die  distrik  Bethal  opgegroei.  Met  die  uitbreek  van  di.e  tweede 
Vryheidsoorlog  het  hy  as  vyftienjarige  seun  ook  die  wapcn  op- 
gcneem.  Ses  weke  voor  die  vrede  is  hy  gevang  en  na  Indië  ge- 
stuur.  Eers  in  1903  het  hy  weer  na  sy  vaderland  teruggekeer  en 
hom  in  die  Paarl  gevestig  waar  hy  lidmaat  geword  het  van  die 
Nederduitsch  Hervormde  Kerk.  Hy  het  egter  weer  terug- 
gekeer  na  Bethal  en  met  die  inwyding  van  die  kerkgebou  op 
Bethal  in  1926  was  hy  ook  teenwoordig.  Gedurende  1936  het  hy 
ouderling  geword  vir  die  wyk  steenkoolspruit.  In  1948  het  hy 
ook  lid  van  di.e  Kommissie  van  die  Algemene  Kerkvergadering 
geword  en  het  hy  ook  die  kerk  vir  ’n  hele  aantal  jare  so  kon  dien. 
Bv  geleentheid  het  hy  ook  as  lid  van  die  Ringskommissie  van  die 
Ring  van  Lydenburg  en  as  skoolraadslid  gedien. 

Op  die  Algemene  Kerkvergadering  waar  gehandel  is  oor  die 
aansluiting  van  die  Nederduitsch  Hervormde  Kerk  by  die  Wêre.ld- 
raad  van  Kerke,  het  ouderling  N.  J.  Grobler  baie  ernstig  beswaar 
gemaak.  Sy  eggenote  Helena  Susanna  Pretorius  met  wie  hy  in 
1914  getroud  is  het  hom  in  1964  ontval.  Hoewel  hy  vir  ’n  tyd 
lank  nie  meer  op  die  kerkraad  gedien  het  nie,  is  hy  tans  weer 
diensdoende  ouderling  van  die  wyk  Steenkoolspruit. 

Die  hele  kwessie  van  beroeping  van  ’n  eie  predikant,  en  die 
bou  van  ’n  pastorie  het  gedurende  April  1949  ’n  daadwerklike 
stap  vooruitgegaan  toe  die  kerkraad  ’n  kommissie  bestaande  uit 
ouderling  B.  C.  Greyling  en  diakens  J.  J.  du  Toit  en  N.  A.  Visser 


benoem  het  om  ondersoek  in  te  stel  en  rapport  te  doen  oor  die 
moontlike  kostes  wat  meegebring  sou  word  indien  die  kerkraad 
selfstandig  sou  beroep  en  ’n  eie  pastorie  sou  bou.  Na  aanhoor 
van  die  rapport  van  hierdie  kommissie  het  die  kerkraad  besluit 
om  met  die  volgende  versoek  na  die  gemeente  te  gaan: 

„Aan  die  gemeente  te  vra  of  die  gemeente  aan  die  kerk- 
raad  magtiging  sal  verleen  dat  die  kerkraad  sal  probeer 
om  met  ’n  ander  gemeente  ’n  kombinasie  aan  te  gaan 
op  sulke  terme  as  die  kerkraad  mag  goedvind,  en  om 
’n  eie  predikant  te  beroep,  alleen  of  saam  met  ander 
gemeentes,  teen  sulke  salaris  en  kondisies  as  die  kerk- 
raad  mag  goedvind,  en  verder  om  ’n  pastorie  te  bou  of 
te  koop  vir  ’n  prys  nie  te  bogaande  £1,050  (R2,100),  en 
’n  geldlening  te  sluit  vir  sulke  bedrag  en  tc.en  sulke  kon- 
disies  en  rente  as  die  kerkraad  mag  goedvind”. 

Op  die  gemeentevergadering  van  6 April  1940  het  die  ge- 

meente  hierdie  versoek  van  die  kerkraad  sonder  wysiging  goed- 
gekeur. 

Na  hierdie  besluit  deur  die  gemeente  het  die  kerkraad  on- 
middellik  opgetree  en  reeds  op  4 Julie  1940  kon  deur  die  kom- 
missie  wat  daarmee  belas  was,  gerapporteer  word  dat  in  plaas 
daarvan  om  ’n  huis  te  bou,  die  huis  van  die  heer  G.  J.  van  Zyl, 
’n  vroeëre  hoof  van  die  Hoërskool  te  Bethal,  teen  ’n  bedrag  van 
£1,000  (R2,000)  aangekoop  is.  Die  aankoop  van  ’n  eie  pastorie 
het  nou  nog  ’n  struikelblok  op  die  weg  na  die  beroeping  van  ’n 
eie  predikant  uit  die  weg  geruim. 

’n  Kombinasie  met  ’n  ander  gemeente  kon  egter  nie  gesluit 
word  nie,  hoewel  die  kerkraad  in  hierdie  verband  die  kerkrade 
van  Morgenson  en  Hendrina  genader  het.  Weer  het  die  kerkraad 
eers  na  die  gemeente  gegaan  om  opnuut  die  toestemming  van 
die  gemeente  te  verkry  om  selfstandig  te  beroep.  Die  gemeente 
het  die  vroeëre  besluit  inderdaad  ook  herberoep  en  op  26  Oktober 
1940  opdrag  aan  die  kerkraad  gegee  om  onmiddellik  te  beroep. 
Op  6 Desember  1940  het  die  kerkraad  die  eerste  bsroep  uitgebring 
op  ds.  G.  C.  Coetzee  van  Lichtenburg.  Nadat  hy  die  beroep 
bedank  het,  moes  die  kerkraad  nog  drie  keer  beroep  voordat 
hulle  daarin  geslaag  het  om  ’n  predikant  te  kry.  Sonder  sukses 
is  eers  ds.  F.  J.  van  Zyl  van  Johannesburg  en  daarna  ds.  J.  P. 
van  den  Berg  van  Bloemfontein  beroep,  waarna  ds.  A.  Brandt 
van  Memel  en  Glencoe  op  12  April  1941  beroep  is  en  ook  die 
beroep  aangeneem  het.  Op  die  eerste  Saterdag  van  Junie  1941 
is  hy  deur  die  konsulent,  ds.  P.  J.  Smit,  bevestig. 

Vir  die  gemeente  Bethal  was  die  bevestiging  van  ds. 
Brandt  ’n  besondere  mylpaal  in  die  geskiedenis  van  die  gemeente. 
Nie  alleen  was  ds.  Brandt  die  eerste  predikant  wat  as  predikant 
van  die  gemeente  Bethal  alleen  bevestig  is  nie,  maar  ook  het  die 
gemeente  op  daardie  stadium  geen  skuld  meer  gehad  nie.  Juis 
daarom  was  die  vreugde  by  die  ontvangs  van  ds.  Brandt  baie 
groot. 

Op  dieselfde  vergadering  van  die  kerkraad  waarop  ds. 
Brandt  beroep  is,  het  die  scriba,  die  heer  Jan  Hoogland,  wat  die 
gemeente  toe  reeds  23  jaar  as  skriba  gedien  het,  sy  bedanking  in- 
gedien.  Met  leedwese  het  die  kerkraad  sy  bedanking  aanvaar  en 
is  besondere  woorde  van  dank  teenoor  hom  uitgespreek  vir  die 
getroue  en  toegewyde  diens  wat  hy  vir  so  ’n  lang  tydperk  aan 
die  gemeente  gelewer  het.  ’n  Geskenk  as  blyk  van  waardering 
is  hom  ook  aangebied.  In  sy  plek  is  die  heer  D.  E.  P.  Nortje 
verkies,  wat  reeds  vanaf  1936  die  gemeente  as  kassier  gedien 
het.  As  scriba-kassier  het  ook  hy  die  gemeente  geruime  tyd 
gedien. 

E),  E.  P.  Nortje  en  A,  E,  M,  Nortje 


Daniel  Esais  Philippus  Nortje  is  ’n  kleinkind  van  Alida 
Naude.  Sy  eggenote,  Anna  Elizabetha  Maria  (gebore  Smit)  is  ’n 
kleinkind  van  die  alombekende,  wyle  oud.-ouderling  D.  P.  J.  van 
Schalkwyk  van  Trichardtsfontein. 

Vir  25  jaar  het  sy  die  kerkorrel  bespeel,  was  etlike  kere 
voorsitster  van  die  plaaslike  N.H.S.V.  asook  lid  van  die  Hoof- 
bestuur.  Op  sosiale  gebied  het  sy  ook,  benewens  haar  pligte  as 
burgemeestersvrou,  gedien  op  die  V.L.U.,  V.  Fedr.,  Armsorgraad 
en  lid  van  die  Huurraad. 

D.  E.  P.  Nortje  het  vir  ongeveer  33  jaar  gedien  op  die  kerk- 
raad  in  die  onderskeie  ampte  van  diaken,  ouderling  en  skriba- 
kassier. 

Dertig  jaar  was  hy  lid  van  die  stadsraad  en  het  sewe  keer 
as  burgemeester  en  agt  keer  as  onder-burgemeester  opgetree.  Op 
die  hoofbestuur  van  die  Munisipalevereniging  van  Transvaal 
vir  ’n  tydperk  van  vier  jaar.  Vir  die  afgelope  vyftien  jaar  op  die 
beherende  liggaam  van  Hoogenhout  Hoërskool  asook  drie  jaar 
’n  lid  van  die  skoolraad.  Hy  dien  ook  vir  die  afgelope  twaalf  jaar 
op  die  hospitaalraad.  Is  tans  nog  ’n  lid  van  die  hospitaalraad- 
beherende  liggaam  asook  ’n  lid  van  die  huurraad. 

Die  koms  van  ds.  Brandt  het  weer  nuwe  werkywer  by  die 
gemeente  laat  ontstaan.  Dadelik  is  daar  begin  om  fondse  in  te 
samel  vir  die  bou  van  ’n  saal.  Veral  is  gedink  aan  ’n  saal  by 

Bethalstasie  met  die  oog  op  dienste  en  die  Sondagskool  aldaar. 
Behalwe  dat  fondse  ingesamel  is  vir  die  bou  van  ’n  saal,  is  ook 
begin  om  fondse  in  te  samel  met  die  oog  op  die  bou  van  ’n 
pastorie  naby  aan  die  kerkgebou,  en  daar  is  besluit  om  ’n  deel 
van  die  oskamp  af  te  kamp  en  daarop  te  bou.  Tot  die  werklike 
bouwerk  het  dit  egter  nie  gou  gekom  nie. 

Tydens  die  dienstyd  van  ds.  Brandt  het  die  gemeente  die 
voorreg  gehad  om  haar  25-jarige  bestaan  te  vier.  In  Mei  1943 
is  ’n  feesdiens  gehou,  gelei  deur  ds.  J.  J.  Prinsloo,  die  eerste  predi- 
kant  van  die  gemeente.  Verder  het  die  kerkraad  die  geskiedenis 
van  die  eerste  25  jaar  van  die  gemeente  se  bestaan  in  pamflet- 
vorm  uitgegee. 

Na  ongeveer  drie-en-’n-half  jaar  het  ds.  Brandt  egter  ’n  be- 
roep  na  Kaapstad  aanvaar  en  op  27  Januarie  1945  is  hy  van  die 
gemeente  Bethal  losgemaak.  Ds.  Brandt  se  minlike  optrede  het 
hom  ’n  geliefde  persoon  gemaak  en  sy  vertrek  uit  Bethal  was  vir 
die  gemeente  ’n  gevoelige  slag. 

Ds.  W.  van  Bergen:  Junie  1945  - Maart  1949. 

Na  die  vertrek  van  ds.  A.  Brandt  was  die  gemeente  gelukkig 
nie  lank  vakant  nie  en  het  die  gemeente  gou  weer  ’n  eie  predi- 
kant  gekry.  Die  kerkraad  het  naamlik  met  die  eerste  beroep  wat 
uitgebring  is  geslaag,  toe  ds.  W.  van  Bergen  van  Volksrust  die 
beroep  na  Bethal  aangeneem  het.  Na  ’n  vakature  van  ongevveer 
vier  maande  is  ds.  Van  Bergen  op  2 Junie  1945  te  Bethal  ontvang 
en  bevestig. 

Op  dieselfde  kerkraadsvergadering  waarop  ds.  G.  P.  J. 
Grobler,  die  konsulent  van  die  gemeente,  die  kerkraad  geluk- 
gewens  het  met  die  aanname  van  die  beroep  deur  ds.  Van  Bergen 
naamlik  31  Maart  1945,  was  daar  ook  ’n  aansoek  tot  kombinasie 
van  die  kerkraad  van  Piet  Retief  ter  tafel.  Na  onderhandelings 
is  die  kombinasie  deur  Bethal  formeel  bekragtig  op  die  eerste 
kerkraadsvergadering  waar  ds.  Van  Bergen  teenwoordig  was 
naamlik  2 Junie  1945.  Hierdie  kombinasie  met  Piet  Retief  het 
bly  voortbestaan  tot  by  die  vertrek  van  ds.  Van  Bergen  uit  die 
gemeente,  hoewel  die  kerkraad  van  Bethal  by  geleentheid  die 
kombmasie  wou  verbreek  om  met  Morgenson  ’n  kombinasie  te 
sluit. 

Gedurende  die  dienstyd  van  ds.  Van  Bergen  is  verskillende 
projekte  aangepak  of  verder  gevoer,  maar  ongelukkig  is  dit  nie 
nog  tydens  sy  verblyf  voltooi  nie. 

In  die  eerste  plek  is  daar  ’n  begin  gemaak  deur  die  Neder- 
duitsch  Hervormde  Sustersvereniging  met  die  insameling  van 
fondse  vir  die  aankoop  van  ’n  groot  pyporrel.  Tot  op  daardie 
stadium  het  die  gemeente  nog  net  beskik  oor  ’n  klein  trap- 

orreltjie.  Die  mikpunt  was  om  £1,000  (R2,000)  in  te  samel.  Die 
kerkraad  het  hierdie  aanbod  van  die  N.H.S.V.  met  dank  aanvaar 
en  besluit  om,  indien  die  aankoopprys  van  die  orrel  hoër  sou 
wees  as  £1,000,  die  verskil  in  te  betaal  terwyl  dit  egter  nog  as 
’n  geskenk  van  die  susters  beskou  sou  word. 

Die  planne  om  ’n  pyporrel  aan  te  koop  het  egter  meegebring 
dat  die  bou  van  ’n  gallery  in  die  kerk,  waarop  die  orrel  gemon- 
teer  sou  kon  word,  oorweeg  moes  word.  Aanvanklik  was  die 
gedagte  dat  ’n  groot  gallery  gebou  moes  word  waarop  ook  sit- 
plek  aangebring  sou  kon  word  sodat  die  kerk  meer  mense  sou 
kon  neem.  Aangesien  die  koste  dan  redelik  hoog  sou  wees,  is 
besluit  op  ’n  kleiner  gallery  wat  net  die  orrel  kan  huisves. 

Terselfdertyd  is  ook  aandag  gegee  aan  die  bou  van  ’n  saal 
naby  Bethal-stasie.  Reeds  gedurende  die  dienstyd  van  ds.  Brandt 
is  aan  hierdie  saak  aandag  gegee.  Vanweë  die  Tweede  Wêreld- 
oorlog  was  bou-materiaal  baie  skaars  en  moes  die  bouery  maar 
uitgestel  word.  Na  die  oorlog  is  die  saak  weer  opnuut  en  met 
meer  mening  aangepak. 

Nog  ’n  aangeleentheid  wat  nou  weer  aandag  gekry  het  was 
die  bou  van  ’n  pastorie  nader  aan  die  kerkgebou.  Soos  gesien  is 
daar  reeds  in  die  tyd  van  ds.  Brandt  in  beginsel  besluit  op  die  b(ou 
van  ’n  nuwe  pastorie  en  daar  is  ook  begin  met  die  insameling 
van  fondse  vir  die  doel. 

Die  gemeente  het  wel  ten  gunste  van  al  hierdie  bouplanne 
gestem,  maar  wou  dat  nie  dadelik  gebou  moes  word  nie,  maar  dat 
eers  twee-derdes  van  die  benodigde  fondse  ingesamel  moes  word. 
Kort  voor  ds.  Van  Bergen  ’n  beroep  aanvaar  het  is  daar  egter 
met  die  bouwerk  ’n  begin  gemaak.  Die  bouwerk  is  nie  opgedra 
aan  ’n  bouaannemer  nie,  maar  die  boukommissie  het  besluit  om 
self  al  die  materiaal  aan  te  koop  en  dan  slegs  ambagsmanne  in 
diens  te  neem  om  die  werk  te  doen,  om  sodoende  op  die  boukoste 
te  bespaar. 

Die  bouwerk  aan  die  saal  het  die  vinnigste  gevorder  en  in 
hierdie  geval  is  bereken  om  £600  (Rl,200)  op  die  beraamde  koste 
van  £1,400  (R2,800)  te  bespaar.  ’n  Paar  maande  na  die  vertrek 
van  ds.  Van  Bergen  kon  die  hoeksteenlegging  en  inwyding  van 
die  saa.1  op  27  Augustus  1949  plaasvind.  Die  verrigtinge  is  gelei 
deur  ds.  J.  J.  Prinsloo  van  Brakpan,  wat  op  daardie  stadium  kon- 
sulent  van  die  gemeente  was.  Die  hoeksteen  wat  gelê  is,  is  ge- 
maak  en  geskenk  deur  ouderling  D.  Kidson.  Met  die  inwyding 
van  hierdie  saal  is  in  ’n  lank  gevoelde  behoefte  voorsien.  Daar 
was  nou  ’n  behoorlike  gebou  waar  dienste  en  Sondagskool  gehou 
kon  word  vir  die  lidmate  naby  Bethalstasie. 

Ook  met  die  bouwerk  aan  die  nuwe  pastorie  is  ’n  aanvang 

gemaak.  Die  gebou  is  egter  eers  voitooi  nadat  ds.  P.  W.  A.  Bier- 
man  in  die  gemeente  bevestig  is  as  vyfde  predikant  van  die  ge- 
meente.  Ds.  en  mev.  Bierman  moes  nog  vir  ongeveer  ses  maande 
in  die  ou  pastorie  gaan  woon,  voordat  die  nuwe  betrek  kon  word. 

Hoewel  die  galiery  ingebou  is  in  die  kerk,  is  die  aankoop 
van  die  orrel  eers  in  die  dienstyd  van  ds.  Bierman  gefinaliseer. 

Na  ’n  dienstyd  van  bykans  vier  jaar  het  ds.  Van  Bergen 
in  Maart  1949  ’n  heroep  na  die  gemeente  Villieria  in  Pretoria,  en 
aan  die  begin  van  April  1949  het  hy  afskeid  geneem  van  die 
gemeente  Bethal. 

Oudl.  Daniel  Jacobus  Venter,  gebore  14  November  1886. 

D.  J.  Venter  is  gebore  op  die  plaas  Nooitgedacht,  distrik 


Bronkhorstspruit.  Hy  was  die  seun  van  Francois  Venter  en 
Johanna  C.  van  Staden,  en  was  een  van  die  eerste  dopelinge  in 
die  Hervormde  Kerk  gemeente  Witfontein  na  die  Kerkvereniging. 

Hy  het  as  penkop  van  14  jaar  in  die  Anglo-Boereoorlog  geveg 
onder  genl.  Derkson  en  kommandant  Prinsloo. 

Hy  het  lidmaat  geword  op  Trichardtsfontein  in  1905  in  die 
seilkerk  wat  as  kerk  gedien  het,  omdat  die  kerk  van  Trichardts- 

fontein  in  die  oorlog  afgebrand  is. 

Hy  is  getroud  met  Johanna  Jacoba  de  Beer  in  1912  en  sy 
wat  soveel  já’re  aan  sy  sy  in  sy  ampsbediening  gestaan  het,  het 
hom  ontval  op  4 Februarie  1961. 

Vir  bykans  23  jaar  het  hy  as  kerkraadslid  van  Bethal  gedien 
en  in  1967  op  ’n  hoë  ouderdom  weens  swak  gesondheid  die  tuig 
neergelê.  Nou  nog  word  oom  Daan  bewoë  as  hy  daaroor  praat 
dat  hy  die  amp  van  ouderling  moes  neerlê.  In  stilte  het  hy  gedien 
en  was  ’n  gewaardeerde  en  geliefde  ouderling. 

Op  15  Julie  1961  is  hy  weer  getroud  met  Catharina  Elizabeth 
Mathee,  gebore  Louwrens.  Saam  het  ook  hulle  twee  op  ’n  rype 
ouderdom  hulle  kragte  gewy  aan  hulle  kerk. 

Ds.  P.  W.  A.  Bierman:  Februarie  1950-Augustus  1956. 

Na  die  vertrek  van  ds.  Van  Bergen  is  besluit  om  met  die 
gemeente  Morgenson  ’n  kombinasie  aan  te  gaan.  Morgenson  sou 
25%  van  die  kostes  verbonde  aan  die  predikant-standplaas  dra. 

Die  eerste  predikant  wat  deur  die  kombinasie  beroep  is  was 
ds.  J.  J.  Prinsloo  van  Brakpan.  Hy  het  die  beroep  nie  aangeneem 
nie  en  na  hom  is  ds.  W.  F.  Huysers,  L.  M.  le  Roux,  ,en  P.  A.  R.  C. 
van  Wyk  sonder  sukses  beroep.  Eers  met  die  vyfde  beroep  is 
geslaag  toe  ds.  P.  W.  A.  Bierman  van  Pietersburg  die  beroep  na 
Bethal  aanvaar  het.  Vroeg  in  Februarie  1950  kon  Bethal  die 
nuwe  pastorie-gesin  ontvang. 

Soos  reeds  gesien  was  die  bouprogram  van  die  gemeente 
reeds  byna  voltooi  by  die  ontvangs  van  ds.  Bierman.  Die  saal  by 
die  stasie  was  reeds  ingewy,  die  gallery  was  gereed  en  die 
pastorie  byna  voltooi.  Wat  nou  nog  gefinaliseer  moes  word,  was 
die  aankoop  van  die  orrel.  Onderhandeling  is  met  die  firma  R. 
Muller  van  Kaapstad  aangeknoop  waaruit  geblyk  het  dat  ’n  be- 
drag  van  £1,750  (R3,509)  benodig  sou  wees  om  ’n  goeie  orrel  aan 
te  koop.  Na  nog  enkele  vertragings  kon  die  orrel  in  1951  in 
gebruik  geneem  word.  Hierdie  orrel  is  later  met  die  oprigting 
van  die  nuwe  kerkgebou  in  die  nuwe  kerk  met  die  nodige  ver- 
anderings  oorgeplaas. 

Die  fondse  om  al  hierdie  bouwerk  te  verrig  was  nie  alles 
voor  hande  toe  die  bouwerk  begin  is  nie,  daarom  het  die  ge- 
meente  na  voltooiing  van  al  die  werk  weer  heelwat  skuld  gehad. 
Dit  het  beteken  dat  weer  hard  gewerk  moes  word  vir  die  insame- 
ling  van  fondse.  Onder  leiding  van  ds.  en  mev.  Bierman  is  ge- 
reeld  basaars  gehou  waarop  heelwat  geld  ingesamel  is.  Veral  di,e 
N.H.S.V.  was  besonder  aktief  en  hulle  het  ook  nog  geld  ingesamel 
vir  die  bou  van  ’n  ringmuur  rondom  die  kerk. 

Aanvanklik  het  die  gedagte  bestaan  dat  die  ou  pastorie 


44 


eerder  verhuur  as  verkoop  moes  word.  Later  is  van  die  plan 
afgesien  en  is  die  ou  pastorie  verkoop  vir  ’n  bedrag  van  £3,300 
(R6,600). 

Daar  is  nie  net  aan  finansies  aandag  gegee  tydens  ds.  Bier- 
man  se  dienstyd  nie.  Voortdurend  het  ds.  Bierman  die  kerkraad 
vermaan  om  getrou  te  wees  in  hulle  ampswerk  en  het  hy  ook 
hulle  taak  en  verantwoordelikhede  by  hulle  ingeskerp.  Veral  is 
daar  ook  besondere  aandag  deur  die  kerkraad  aan  die  kinders  en 
jongmense  van  die  gemeente  gegee.  Gereeld  moes  daar  aan  die 
kerkraad  verslag  gedoen  word  oor  die  Sondagskole,  terwyl  ook 
besondere  aandag  gewy  is  aan  diegene  wat  hulle  voorberei  het 
met  die  oog  op  die  aflegging  van  Belydenis  van  Geloof.  Daar  is 
ook  gepoog  om  die  jongmense  wat  reeds  belydenis  van  geloof 
gedoen  het,  by  die  gemeentelike  aktiwiteite  te  betrek  en  daarom 
het  die  kerkraad  op  sy  vergadering  van  16  April  1955  besluit  dat 
’n  ,,Jongeliede  Vereniging”  gestig  moet  word  en  terselfdertyd  is 
ouderling  J.  Kidson  as  ouderling  vir  jeugwerk  aangewys. 

Na  ’n  dienstyd  van  bietjie  meer  as  ses  jaar  het  ds.  Bierman 
’n  beroep  na  die  gemeente  Odendaalsrus  aangeneem  en  op  8 
September  1956  het  hy  afskeid  geneem  van  die  gemeente  Bethal. 

Ds.  M.  J.  van  Schalkwyk:  Februarie  1958  - Februarie  1963. 

Na  die  vertrek  van  ds.  en  mev.  Bierman  sou  daar  bykans 
’n  jaar  en  vyf  maande  verloop  voordat  prop.  M.  J.  van  Schalkwyk 
as  predikant  van  Bethal  bevestig  sou  word.  Voordat  prop.  Van 
Schalkwyk  op  5 Desember  1957  beroep  is,  het  die  kerkraad  ses 
beroepe  sonder  sukses  uitgebring  op  di.  C.  J.  S.  van  Niekerk, 
P.  S.  van  Staden,  J.  L.  van  Staden,  D.  B.  Snyman,  W.  J.  Engel- 
brecht  en  J.  J.  Prinsloo  (Gsn).  Gedurende  die  tydperk  dat  die 
gemeente  vakant  was  het  ds.  J.  A.  Jacobs  van  Standerton  as 
konsulent  opgetree. 

Die  koms  van  ds.  Van  Schalkwyk  het  weer  nuwe  geesdrif  en 
ywer  in  die  gemeente  gebring.  Onder  die  begeesterde  en  ywerige 
leiding  van  ds.  en  mev.  Van  Schalkwyk  was  die  gemeente  gou 
weer  bereid  om  groot  take  aan  te  pak.  Reeds  op  die  kerkraads- 
vergadering  van  26  April  1958  het  die  kerkraad  na  aanleiding  van 
die  toestand  van  die  kerkgebou  besluit: 

,,  . . . om  ’n  argitek  te  vra  om  ondersoek  in  te  stel  en 
verslag  op  te  stel  m.b.t.  die  vervanging  van  die  dak, 
aanbou  van  ’n  gallery,  en  ander  verbeterings  wat  nodig 
mag  wees”. 

Hoewel  dit  etlike  jare  later  werklikheid  sou  word,  was  hier- 
die  besluit  van  die  kerkraad  die  begin  van  planne  wat  uiteindelik 
op  die  bou  van  ’n  nuwe  kerkgebou  uitgeloop  het.  Daar  is  beoog 
om  met  die  aanbou  van  ’n  gallery  200  sitplekke  by  te  kry. 

By  ontvangs  van  die  verslag  van  die  argitek  het  dit  begin 
duidetik  word  dat  die  kostes  so  hoog  sal  wees  dat  dit  nie  die 
veranderings  kon  regverdig  nie.  Die  gemeente  het  daarop  besluit 
om  alleen  die  dak  van  die  ou  kerk  te  repareer  en  dan  ’n  nuwe 
kerk  te  bou.  Daar  is  egter  besluit  om  nie  met  die  bouwerk  te 
begin  voordat  minstens  die  helfte  van  die  benodigde  fondse  in- 
gesamel  is  nie. 

Fondse  vir  die  beoogde  kerkbou  het  egter  so  stadig  ingekom 
dat  die  kerkraad  hom  genoodsaak  gevoel  het  om  weer  die  moont- 
likheid  van  die  herstelling  en  verbouing  van  die  ou  kerkgebou 
van  ’n  nuwe  dak  te  voorsien,  die  mure  hoër  te  bou,  ’n  gallery  en 
trappe  in  te  bou,  die  liturgiese  ruimte  te  vergroot,  die  konsistorie 
te  vergroot  tot  ’n  konsistorie,  kantoor  en  moederskamer,  nuwe 
elektriese  bedrading,  nuwe  banke  op  die  gallery  en  ’n  nuwe 
toring.  Volgens  beraming  sou  hierdie  veranderings  ongeveer 
£13,000  (R28,000)  kos.  Hierdie  voorstel  van  die  kerkraad  is  op 
1 Oktober  1960  goedgekeur  en  die  gemeente  het  opdrag  gegee 
dat  dadelik  met  die  bouwerk  begin  moes  word.  Toe  met  die  bou- 
werk  begin  moes  word  het  dit  geblyk  dat  die  koste  selfs  £17,000 
(R34.909)  sou  oorskry,  en  het  die  kerkraad  weer  met  die  saak  na 
die  gemeente  gegaan.  Die  gemeente  het  hierop  die  vroeëre  be- 
sluit  om  ’n  nuwe  kerk  te  bou  en  wel  met  die  bouwerk  te  begin 
sodra  helfde  van  die  koste  ingesamel  is,  weer  opnuut  bevestig. 

Die  beraamde  koste  van  die  nuwe  kerkgebou  was  R52,000- 
R56.000.  Met  groot  ywer  is  daar  nou  fondse  ingesamel  en  op  die 
gemeentevergadering  van  7 April  1962  kon  ds.  Van  Schalkwyk 
aan  die  gemeente  bekend  maak  dat  reeds  meer  as  R23.000  in- 
gesamel  is  en  dat  die  tyd  nou  aangebreek  het  vir  die  aanstelling 
van  ’n  boukommissie.  Die  volgende  boukommissie  is  daarop  aan- 
gewys:  Ds.  M.  J.  van  Schalkwyk,  ouderlinge  S.  J.  P.  Kruger,  en 
Van  Oudtshoorn,  diakens  J.  N.  Grobler  en  M.  L.  Grobler,  die 
broeders  N.  van  Rensburg  en  J.  Maré,  B.  F.  Booysen  asook  mevre. 
A.  van  Schalkwyk  en  A.  Grobler  (snr.).  Voordat  egter  met  die 
bouwerk  begin  kon  word  het  ds.  Van  Schalkwyk  ’n  beroep  aan- 
geneem  na  die  gemeente  Bronkhorstspruit. 

Aangesien  daar  heelwat  probleme  bestaan  het  om  ’n  geskikte 
orrelis(te)  te  kry,  het  die  kerkraad  besluit  om  ’n  orrelis  uit  Hol- 
land  te  verkry.  Die  heer  W.  Willemstijn  was  bereid  om  na 
Suid-Afrika  te  kom  en  op  2 Augustus  1960  het  hy  diens  aanvaar. 

Na  vyf  jaar  het  ds.  Van  Schalkwyk  gedurende  Januarie  1963 
’n  beroep  aangeneem  na  die  gemeente  Bronkhorstspruit  en  op  17 
Februarie  1963  het  hy  afskeid  van  die  gemeente  Bethal  geneem. 
Die  vertrek  van  ds.  en  mev.  Van  Schalkwyk  was  vir  die  gemeente 
’n  gevoelige  slag  want  hulle  was  ’n  besonder  geliefde  pastorie- 
paar  en  hulle  het  die  gemeente  met  groot  ywer  gedien. 

Ds.  J.  H.  Koekemoer:  Junie  1963  - November  1965. 

Gelukkig  het  die  kerkraad  gou  met  ’n  beroep  geslaag  en 
was  die  gemeente  na  die  vertrek  van  ds.  Van  Schalkwyk  nie 
baie  lank  vakant  nie.  Nadat  eers  ds.  J.  J.  Smit  van  Villieria,  Pre- 
toria)  sonder  sukses  beroep  is,  het  ds.  J.  H.  Koekemoer  van  Turf- 
fontein  die  bero:p  na  Bethal  aangeneem  en  is  hy  op  8 Junie  1963 
dcur  die  konsulent  ds.  J.  G.  du  Plessis  bevestig. 

Ds.  en  mev.  Koekemoer  het  nou  die  verantwoordelikheid  op 
hulle  genecm  om  die  groot  taak  van  kerkbou  te  finaliseer. 

Kort  na  die  koms  van  ds.  Koekemoer  kon  die  Nederduitsch 
Hervormde  Weeshuis-bouers,  wie  se  tender  aanvaar  is,  met  die 
bouwerk  begin.  Die  eerste  fase  van  die  bouwerk  is  afgesluit 
met  die  hoeksteenlegging,  wat  waargeneem  is  deur  ds.  J.  H. 
Koekemoer. 

Die  plegtigheid  is  bygewoon  deur  ’n  groot  aantal  belang- 
stellendes  en  die  hoogtepunt  was  die  feesdiens  wat  gelei  is  deur 
ds.  M.  J.  van  Schalkwyk. 

Na  ’n  redelike  lang  vertraging  het  die  heuglike  dag,  dat  die 
gemeente  haar  nuwe  en  sierlike  kerkgebou  kon  inwy,  op  Sater- 
dag  10  April  1965  aangebreek.  Ouderling  N.  van  Rensburg,  die 
skriba,  het  die  volgende  oor  die  inwyding  geskryf: 

,,Op  Saterdag  10  April  1965  om  2 uur  nm.  het  die  Ned. 
Hervormde  gemeente  van  Bethal  in  groot  getalle  ver- 
gader  voor  die  hoofingang  van  hulle  nuwe  kerkgebou, 
in  afwagting  dat  die  oomblik  moet  aanbreek  waarop 
die  inwydingsfunksie  sal  begin.  ’n  Gees  van  dankbare 
vreugde  het  onder  die  skare  geheers,  want  onder  die 
genadige  hand  van  God,  het  die  gemeente  wat  in  1918 
gestig  is  en  wat  hulle  eerste  kerkgebou  in  1926  kon 
inwy,  so  gegroei  dat  ’n  nuwe  en  ruimere  kerkgebou 
dringend  noodsaaklik  geword  het”. 

Nadat  ds.  J.  H.  Kokemoer  die  eregaste  en  gemeente  ver- 
welkom  het,  het  twee  kort  toesprake  deur  mnr.  A.  B.  van  N. 
Herbst,  die  Administrateur  van  die  Kerk,  namens  die  N.H.W.- 
Bouers  en  mnr.  Van  der  Walt,  van  die  argitek  firma,  Hartman  en 
Van  der  Walt,  gevolg,  waarop  mnr.  I.  M.  Koekemoer  die  deure 
oopgesluit  en  die  gemeente  die  kerkgebou  in  stilte  binnegegaan 
het.  Nadat  ouderling  D.  Venter  die  boeke  op  ddie  kansel  geplaas 
het,  het  prof.  dr.  E.  S.  Mulder  die  feesrede  gelewer  met  Ps.  93:5: 
,,Heiligheid  pas  by  U huis”,  as  teks. 

Verskillende  boodskappe  van  gelukwensing  het  hierop  ge- 
volg:  Ds.  A.  J.  Nolte  namens  die  Kommissie  van  die  Algemene 
Kerkvergadering;  ds.  S.  P.  Viljoen  namens  die  Ring  van  Middel- 
burg;  ds.  J.  G.  du  Plessis  namens  die  besoekende  predikante; 

ds.  C.  M.  van  Vuuren  namens  die  Gereformeerde  gemeente;  ds. 
E.  H.  Latsky  namens  die  Ned.  Gercformeerde  gemeente  en  raads- 
lid  P.  Kruger,  die  burgemeester  van  Bethal,  namens  die  gemeen- 
skap  van  Bethal. 

Die  inwyding  van  hierdie  nuwe  kerkgebou  was  vir  die  ge- 
meente  Bethal  die  einde  en  die  bekroning  van  jarelangs  harde  en 
toegewyde  arbeid  deur  predikante,  kerkraadsiede  en  gemeente- 
lede.  Dat  die  arbeid  wat  verrig  is  nie  ongeseënd  gebly  het  nie, 
het  die  gemeente  tot  dankbare  ootmoet  gestem  omdat  hierdie 
arbeid  juis  ook  verrig  was  met  die  bedoeling  om  Gods  eer  te 
soek,  soos  ouderling  Van  Rensburg  geskryf  het: 

,,Maar  bo  almal  het  hy  sy,  en  die  gemeente  se  dank 
betuig  teenoor  die  Allerhoogste  vir  die  seëninge  op 
geestelike  sowel  as  stoflike  gebied  wat  ontvang  is  en 
alleen  waardeur  dit  moontlik  was  om  so  ’n  sierlike  ge- 
bou  tot  Gods  eer  te  laat  verrys  ...” 

Vir  die  gemeente  was  die  inwyding  van  die  nuwe  kerk  dus 
’n  besondere  mylpaal,  want  hierdie  kerkgebou  moes  dien  as  die 
gemeente  se  getuienis  en  belydenis  dat  die  Evangelie  van  die 
Kruis  die  bron  is  waaruit  die  gemeente  wil  lewe  en  enigste  bood- 
skap  wat  deur  die  gemeente  gedra  word. 

Ongelukkig  egter  moes  die  gemeente  in  dieselfde  jaar  waarin 
sy  haar  nuwe  kerkgebou  kon  inwy,  weer  in  November  1965 
afskeid  neem  van  ds.  en  mev.  Koekemoer  nadat  ds.  Koekemoer 
’n  beroep  na  die  gemeente  Zuurfontein  (Kemptonpark)  aange- 
neem  het. 

Ds.  A.  T.  McDonald:  27  Oktober  1966. 

Na  die  vertrek  van  ds.  Koekemoer  sou  dit  bykans  ’n  jaar 
duur  voordat  die  gemeente  weer  ’n  eie  predikantspaar  sou  kon 
ontvang  en  wel  in  persone  van  ds.  en  mev.  A.  T.  McDonald  wat 
op  27  Oktober  1966  in  die  gemeente  verwelkom  is. 

Na  vyftig  jaar  mag  die  gemeente  nou  na  die  verlede  terug- 
kyk  in  dankbare  erkentlikheid  jeens  God  die  Heer,  deur  wie  se 
goedheid  die  gemeente  kon  leef  en  werk  in  hierdie  wêreld.  Om 
werklik  gemeente  te  wees,  moet  die  gemeente  egter  ook  nou  na 
die  toekoms  kyk  met  die  hoopvolle  bede  in  die  hart. 

,,Kom,  Here  Jesus,  ja  kom  haastig  Heer”. 

DIENSDOENDE  KERKRAAD  VIR  LANGER  AS  10  JAAR 


Agterste  ry  (v.l.n.r.)  : J.  N.  Grobler;  J.  J.  du  Toit;  S.  van  Oudtshoom; 

diaken  M.  D.  Greyling;  W.  H.  Swart;  Oudl.  J.  Esterhuysen  (Psn.). 
Voorste  ry  (v.l.n.r.)  : Oudl.  M.  J.  Roets;  A.  Posthuma;  N.  J.  Grobler; 

Ds.  A.  T.  McDonald;  Oudl.  B.  J.  Boovsen;  H.  D.  L.  Roux. 


Ampsdraers  wat  die  gemeente  Bethal  die  afgelope  vyftig  jaar 

gedien  het 


Predikante  : 

Ds.  J.  J.  Prinsloo  : 25  Mei  1918  - Januarie  1919. 

Ds.  J.  G.  M.  Dreyer  : 28  Julie  1928  - 28  November  1937. 
Ds.  A.  Brandt  : 7 Junie  1941  - 27  Januarie  1945. 

Ds.  W.  van  Bergen  : 2 Junie  1945  - April  1949. 

Ds.  P.  W.  A.  Bierman  : Februarie  1950  - Augustus  1956. 
Ds.  M.  J.  van  Schalkwyk  : Februarie  1958  - Februarie  1963. 
Ds.  J.  H.  Koekemoer  : Junie  1963  - November  1965. 

Ds.  A.  T.  McDonald  : Oktober  1966  - 

Ds.  A.  Brandt 


Ds.  J.  J.  Prinsloo 


Ds.  J.  G.  M.  Dreyer 

Ouderlinge  : 

J.  M.  C.  Botha. 

B.  J.  Prinsloo. 

W.  van  Manen. 

J.  C.  Esterhuysen. 

J.  P.  Visagie. 

N.  J.  van  Schalkwyk. 

J.  J.  Marnewick. 

W.  J.  Engelbrecht. 

T.  C.  J.  Erasmus. 

P.  J.  N.  Esterhuysen. 

N.  S.  Grobler. 

B.  C.  Greyling. 

T.  C.  J.  Erasmus  (Lsn.). 
J.  L.  Muller. 

C.  J.  Taljaard. 

P.  Steenkamp. 


J.  G.  du  Toit. 

C.  J.  C.  Muller. 

W.  Hugo. 

G.  S.  van  Heerden. 

H.  D.  L.  Roux. 

C.  M.  Stimie. 

H.  J.  G.  van  Wyk. 
G.  H.  van  Eeden. 

J.  H.  N.  Vorster. 

J.  Kidson. 

L.  G.  C.  Schnettler. 

M.  J.  Booysen. 

A.  J.  Pretorius. 

D.  V.  Venter. 

P.  F.  Dreyer. 

I.  J.  Meyer. 


Mnr.  en  mev.  J.  G.  du  Toit,  21  jaar  kerkraadslid 

D.  E.  P.  Nortje. 

N.  J.  Grobler. 

J.  J.  du  Toit. 

P.  Pelzer. 

D.  S.  Vermaak. 

A.  Strauss. 

F.  van  Rensburg. 

W.  J.  Groenewald. 

P.  J.  Deysel. 

S.  J.  P.  Kruger. 

B.  F.  van  Tonder. 

A.  P.  B.  Breytenbach. 
P.  W.  de  Bruijn. 

S.  H.  Uys. 

G.  J.  Venter. 

G.  M.  van  der  Hoven. 
N.  J.  van  Rensburg. 
P.  R.  Nel. 

M.  J.  Roets. 

B.  W.  Esterhuysen. 

G.  J.  Coetser. 

D.  J.  G.  S.  Kidson. 

Diakení; : 

N.  J.  Grobler. 

.T.  P.  Visage. 

P.  S.  Botes. 

J.  J.  Prinsloo. 

F.  Engelbrecht. 

D.  Fourie. 

J.  M.  A.  Wolmarans. 
S.  I.  van  Oudtshoorn. 
M.  D.  Greyling. 

L.  Erasmus. 

C.  Taljaard. 

D.  E.  P.  Nortje. 

P.  Steenkamp. 

D.  S.  Venter. 

M.  J.  de  Beer. 

R.  .T.  van  der  Berg. 

.T.  Hatting. 

B.  F.  Booysen. 

.T.  J.  du  Toit. 

A.  M.  Strauss. 

J.  G.  du  Toit. 

N.  A.  Visser. 

A.  Posthuma. 

J.  P.  J.  Greyling. 


D.  J.  Kok. 

W.  Zevenster. 

S.  M.  Venter. 

G.  Holtzhausen. 

J.  G.  du  Preez. 

S.  I.  van  R.  van  Oudtshoorn. 
J.  W.  Venter. 

A.  J.  Posthuma. 

J.  J.  Prinsloo. 

H.  Dempers. 

D.  Botha. 

F.  Scheepers. 

B.  F.  Booysen. 

P.  de  Vos. 

F.  Cronje. 

M.  J.  Eksteen. 

G.  Herbst. 

S.  de  Beer. 

L.  van  Wyngaardt. 

Dr.  P.  W.  Botes. 

H.  N.  J.  Holtzhausen. 


P.  J.  N.  Esterhuysen. 

B.  C.  Greyling. 

T.  C.  J.  Erasmus. 

J.  L.  Muller. 

P.  van  den  Berg. 

G.  M.  van  der  Hoven. 

I.  M.  van  der  Berg. 
P.  L.  Zietsman. 

J.  C.  Esterhuysen. 

A.  C.  Pienaar. 

J.  P.  Naude. 

S.  du  Toit. 

S.  I.  Mulder. 

T.  F.  Dreyer. 

G.  Venter. 

Jacobzs. 

P.  A.  Greyling. 

R.  Cloete. 

H.  G.  Reed. 

L.  S.  du  Plessis. 

C.  J.  Uys. 

P.  F.  Prinsloo. 

D.  Espach. 

A.  C.  Viljoen. 

S.  Maritz. 

S.  J.  F.  de  Beer. 

J.  Richards. 

D.  Drotsky. 

S.  T.  du  Toit. 

M.  L.  Grobler. 

W.  H.  Swart. 

H.  J.  Kleynhans. 

D.  van  Breda. 

H.  J.  Kriel. 

J.  Esterhuysen  (P.sn.). 

G.  P.  J.  Pretorius. 

P.  J.  Swart. 

M.  Roets. 

M.  J.  Smit. 

S.  M.  Venter. 

F.  J.  D.  Pretorius. 

D.  J.  Kidson. 

E.  J.  Mathee. 

H.  D.  L.  Roux. 

L.  G.  C.  Schnettler. 

G.  Herbst. 

P.  A.  Nel. 

C.  .T.  C.  Muller. 

G.  J.  I.  Piek. 


Skribas  : 

J.  Hoogland  1918-1941. 

D.  E.  P.  Nortjé  1941-1943. 

.T.  M.  A.  Wolmarans  1943-1945. 
G.I.v.d.  Westhuizen  1945-1950. 
A.  C.  Pienaar  1950-1959. 


Kassiers  : 

.T.  Hoogland  1918-1936. 

D.  E.  P.  Nortje  1936-1953. 

G.  Venter  1953-1955. 

G.  I.  v.d.  Westhuizen 

1955-1960. 


P.  van  Breda. 

M.  J.  van  der  Hoven. 

C.  H.  Buitendag. 

W.  P.  Bloem. 

T.  H.  Fourie. 

D.  G.  Krugel. 

D.  J.  Vos. 

J.  P.  C.  Grobler. 

D.  Smit. 

P.  J.  Smith. 

H.  van  der  Medwe. 
P.  Visagie. 

G.  van  Niekerk. 

L.  Verreynne. 

A.  J.  Joubert. 

J.  Beukes. 

T.  Breytenbach. 

D.  Ackerman. 

.T.  H.  Greyling. 

A.  Gouws. 

A.  Oosthuizen. 

M.  Nortje. 

G.  P.  Jacobs. 

M.  van  Rensburg. 

E.  Grant. 


H.  J.  Smit  1959-1960. 

H.  J.  Kleynhans  1960-1962 

F.  P.  S.  Botha  1962-1963. 
H.  F.  Taljaard  1963-1964. 
N.  J.  v.  Rensburg  1964- 


P.  J.  Smith  1960-1961. 
G.  J.  Venter  1961-1967. 
P.  Serfontein  1967- 


Skribas  vir  Registrasie  : 

Tot  1950  is  die  werk  deur  die  skribas  gedoen. 

G.  I.  v.d.  Westhuizen  P.  J.  Smith  1960-1965. 

1950-1960.  C.  J.  van  Nieuwenhuizen  1965- 

Superintendente  van  die  Sondagskool : 


P.  H.  Kruger. 

J.  Pretorius. 

J.  Esterhuysen  Jsn. 

J.  Esterhuysen  Bsn. 

F.  Jacobs. 

B.  B.  van  Zyl. 

S.  Naude. 

F.  Smit. 

C.  Kunneke. 

Orreliste(s) : 

Mev.  S.  Nortje  1931-1934. 
Mej.  J.  Muller  1934-1939. 
Mev.  S.  Nortje  1939-1946. 

J.  P.  van  Heerden  1946-1948. 
Mev.  S.  Nortje  1948-1958. 

jXosters  : 

W.  Jansen  1927-1929. 

P.  J.  Struweg  1929-1930. 

A.  Manser  1930-1934. 


C.  F.  van  Nieuwenhuisen. 

D.  J.  Fourie. 

J.  G.  du  Plessis. 

T.  Erasmus. 

A.  Rupping. 

B.  C.  Greyling. 

J.  W.  B.  Swanepoel. 

J.  Nel. 

W.  L.  Zevenster. 


Mev.  A.  de  Vos  1958-1960. 

Wim  Willemstijn  1960-1964. 
Mev.  I.  M.  Koekemoer  1964-1965 
Mev.  A.  de  Vos  1965- 


N.  .1.  Hattingh  1934-1957. 
Mev.  S.  Hattingh  1957-1963. 
Mev.  II.  van  Schalkwyk  1963- 


NEDERDUITSCH  HERVORMDE  SUSTERSVERENIGING 
BETHAL  — Gestig  6 Desember  1940 

Mev.  ds.  Smit  van  die  hoofbestuur  kom  die  susters  toespreek 
en  verduidelik  die  konstitusie.  Die  vereniging  word  gestig  met  ’n 
ledetal  van  16.  As  voorsitster  word  gekies  mev.  A.  Nortje.  Dade- 
lik  is  begin  met  die  insameling  van  geld  by  vendusies.  Straat- 
kollektes  word  gereël  en  hospitaalbesoek  word  gedoen.  Produkte 
en  ander  benodigdhede  word  vir  die  N.H.  Weeshuis  ingesamel. 
’n  Besluit  om  ’n  bankrekening  te  open  word  goedgekeur. 

Op  20  Junie  1941  hou  die  susters  ’n  vergadering  waarop 
ds.  en  mev.  A.  Brandt  hartlik  verwelkom  word  as  eie  predikants- 
paar.  Huishoudelike  reëls  is  opgestel  en  vergaderings  v/ord  om 
die  beurt  aan  huis  van  verskillende  lede  gehou.  Daar  word  ’n 
orrelfonds  gestig. 

Op  31  Januarie  1942  word  ’n  afdelings-tak  gestig  op 
Frischgewaagd.  As  voorsitster  word  gekies  mev.  L.  Esterhuizen. 
Hierdie  tak  het  bestaan  tot  1950.  Op  1 September  1942  word  ’n 
afdelings-tak  gestig  op  Sukkelaar.  As  voorsitster  word  gekies 
mev.  F.  Greyling.  Ook  hierdie  tak  bestaan  tot  1950.  Op  17  Mei 
1945  word  ’n  afdelings-tak  gestig  op  Davel.  As  voorsitster  word 

N.H.S.V. 

gekies  mev.  Taljaard.  Hierdie  tak  bestaan  tot  1953.  Daar  word 
’n  afdelings-tak  op  Bethalstasie  gestig  op  19  Maart  1950.  As 
voorsitster  word  gekies  mev.  S.  Hattingh.  Hierdie  tak  bestaan 
nog.  Op  19  Mei  1952  is  die  kerkorrel  ingewys,  bespeel  deur  mnr. 
Mathlener.  Die  diens  is  waargeneem  deur  ds.  J.  Dreyer.  Dit  was 
vir  die  N.H.S.V.  ’n  groot  gebeurtenis. 

Die  volgende  jaar  is  nuwe  matte  vir  die  kerk  aangekoop. 
Armsorg  word  gedoen  in  samewerking  met  die  diakonie.  Koek- 
tafels,  basaars,  rommel-verkopings  word  gereeld  gehou.  Gelde- 
like  hulp  word  aan  teologiese  studente  gegee.  Ons  het  onthale 
vir  oues  van  dae  gereël.  Die  hoeksteenlegging  en  inwyding  van 
ons  nuwe  kerk  was  vir  die  susters  ’n  heuglike  gebeurtenis. 

Op  24  April  1966  is  ’n  afdelings-tak  gestig  op  Bethal,  vir  die 
werkende  susters.  As  voorsitster  is  gekies  mev.  H.  van  Nieuwen- 
huizen.  Ons  ledetal  staan  tans  op  46  lede. 


59 


Gedruk  deur: 

N.H.W.-PERS, 

Humanstraat  55, 
Krugersdorp. 

